
elsen af UFO-forskningen i dens forskellige 
former, uden at S.U.F.O.I. nødvendigvis 
anerkender de tanker, som måtte fremkom¬ 
me heri, og uden at organisationen hæfter 
for de fremsatte meninger. Red. 

FORRETNINGSUDVALGET 

Formand: Flemming Ahrenkiel, Niels Bohrs Al¬ 
lé 12\ 2860 Søborg, tlf. (01) 67 38 70. 
Kasserer: Erik B. Johansen, Bogfinkevej 79, 
Jyllinge, 4000 Roskilde, tlf. (03) 38 88 44. 

Hynek gør FBI 
UFO- 

interesseret 


Det amerikanske forbundspoliti, Federal Bu¬ 
reau of Investigation, har i et af de senere 
numre af sit tidsskrift „Law Enforcement 
Bulletin" helliget hele 5 sider til en artikel om 
Center of UFO Studies’ aktiviteter. Artiklen 
var skrevet af Centerets leder, J. Allen Hynek, 
der fornylig har givet afkald på sin stilling 
som direktør for det astronomiske fakultet ved 
Northwestern University, så han kan hellige 
Centeret (der har til huse i Northfield, Illi¬ 
nois), mere af sin tid. Han er dog fortsat som 
professor i astronomi ved universitetet. 

I sin artikel i „Law Enforcement Bulletin" 
kom han ind på de mange UFO-observatio¬ 
ner, hvor politifolk havde været involveret, 
og han oplyste enkeltheder om en „varm linje 
uden spærrebom", som er blevet oprettet af 
Centeret, således at UFO-rapporter, der ind¬ 
går til politistationerne, kan videregives til 
Centeret døgnet rundt alle ugens 7 dage. Han 
skriver også, at politiet kan spille en vigtig 
rolle ved at beskytte „observationssteder, lige¬ 
som de gør med gerningsstedet for en forbry¬ 
delse, - d.v.s. ved at sikre, at stedet - i de 
tilfælde, hvor man finder mærker på jorden, 
afbrækkede grene fra træerne eller beskadi¬ 
gelse af markernes afgrøde - beskyttes mod 
nysgerrige og souvenir-jægere. Det er før i ti¬ 
den mange gange hændt, at tilskuere ikke 
blot har ødelagt fysisk bevismateriale, men 
ligefrem har slået lejr på stedet, inden en vi¬ 
denskabeligt kvalificeret forsker kunne nå 


frem. De har plaget de oprindelige vidner i 
en sådan udstrækning, at nogle af dem mi¬ 
stede enhver lyst til at rapportere om deres 
oplevelse mere." 

Efter artiklen har været bragt, har FBI’s 
leder, Clarence Kelley, ifølge Centerets ny¬ 
hedsbulletin, skrevet til Centeret og udtalt, 
at „jeg er sikker på, at de oplysninger, som 
blev bragt i denne interessante artikel, vil 
være af værdi for politifolk over hele lan¬ 
det"; og Richard Held, Special Agent in 
Charge (Chicago) skrev, at artiklen „har op¬ 
nået meget stor omtale, og det er mit håb, at 
den vil være os til umådelig hjælp med vore 
fælles problemer". 

New Scientist , 29. maj 1975 / IOKj. 


UFO’er på Radar udsolgt 

Vort SUFOI-EXTRA nr. 1, der behandlede em¬ 
net „UFO’er på radar 1 *, var en meget stor suc¬ 
ces og er derfor nu totalt udsolgt. De af vore 
medlemmer, som ikke sikrede sig et eksem¬ 
plar i tide, kan eventuelt forsøge at låne heftet. 
Det findes på de fleste købstadsbiblioteker. 
Af større biblioteker kan nævnes: Københavns 
Hovedbibliotek, Aalborg Hovedbibliotek samt 
Statsbiblioteket i Århus. 

Sælsomme skikkelser i Santa Isabel 


Af Dr. Oscar A. Galindez. 

Vi vil her omtale nogle besynderlige fænome¬ 
ner fra Santa Isabel i Argentina. Vi betrag¬ 
ter dem som nogle af de mest bemærkelses¬ 
værdige, der nogen sinde er registreret om 
menneskelignende manifestationer, der mu¬ 


ligvis har tilknytning til UFO-problematik- 
ken. 

Skuepladsen var automobilfabrikken Ika- 
Renault i Santa Isabel, 7 km sydøst for Cor- 
doba, Argentina. 


I. 1. OBSERVATION 

Observationsbetingelser 

Det var den 21. september 1972. Klokken 
5.40 om morgenen gik den 56-årige vagtmand 
hr. Merlo i retning af værkstedets omklæd¬ 
ningsrum (de ligger i udkanten af bygnings¬ 
anlæggene), hvis indre er vist på figur a. 

Kl. 1.40 om morgenen havde han selv luk¬ 
ket de to døre ind til lokalet og låst dem 
med en nøgle. Da teknikerne på fabrikken al¬ 
lerede kommer på arbejde kl. 7.30, og tilsyns¬ 
personalet kl. 6.00, skal omklædningsrummet 
være i orden allerede tidligt om morgenen. 

Før hr. Merlo gik ind i lokalet, tændte han 
lysene derinde ved at trykke på nogle kon¬ 
takter, som var anbragt udenfor ved siden af 
dør nr. 2. Lysene (nr. 1 og 2) i de seks bade¬ 
rum går på kviksølvdamp. Lysene nr. 3, 4, 5 
og 6 er derimod lysstof rør. 

Da han var færdig med dette, åbnede han 
dør nr. 2 - som var låst med en nøgle - og 
gik hurtigt frem i retning mod sektor „A“, 
hvor han anbragte nogle stykker sæbe og nog¬ 
le håndklæder. (Helt ude til siden er her nog¬ 
le store vaskekar eller -kummer). Her var 
det så, at han lagde mærke til, at lyset nr. 1 
til venstre var gået ud, og samtidig så han, 
at der på en af kummerne (sektor ,,B“) sad 
en person. Hr. Merlo lagde tingene (hånd¬ 
klæder og sæbe) fra sig i sektor „A“ og gik 
hen imod „B“ (der var ca. 7 meter derhen). 
Han var forbløffet over tilstedeværelsen af en 
fremmed, som var trængt ind, eftersom der 

Figur a. Omklædningsrummet. Puerta = dør. Luz = 
lys. Duchas = bruserum. Ban os = baderum (-kabi¬ 
ner). Espejo = spejl. Entidad = væsenet. Armarios 
Metalicos = garderobeskabe af metal. 


ikke havde været nogen derinde, da han låste 
kl. 1.40. 

Man må bemærke, at væggene, som deler 
de seks baderum, ikke går op til loftet, men 
- af hensyn til udluftningen - kun går op til 
0,5 meter fra loftet. Det samme er tilfældet 
med væggene omkring bruserummet. På 
grund af dette fik sektor „B“ - på trods af 
at lys nr. 1 på uforklarlig vis var slukket - 
en jævnt svag belysning fra lysene i de an¬ 
dre afdelinger. 

Hr. Merlo nærmede sig forsigtigt, og da 
han kom forbi et spejl (betegnet „ESPEJO“ 
på skitsen), som hang på væggen uden for 
baderummene - som vender ud mod gangen, 

hvor han gik - kiggede han i det, samtidig 
med at han flyttede håndklæderne og sæben 
over i venstre hånd. Samtidig med dette øje¬ 
bliks uopmærksomhed skete følgende: lys nr. 
2 gik ud og frembragte en tør støj, ligesom 
et metallegeme, der slår mod glas. Så tændtes 
lys nr. 1 automatisk og belyste området i sek¬ 
tor „B“, hvad der gjorde ham opmærksom 
på, at væsenet var forsvundet. 

Overrasket over denne besynderlige hæn¬ 
delse trak hr. Merlo sig hurtigt tilbage i ret¬ 
ning af sektor „A“ (hvor lys nr. 2 var gået 
ud), men dér fandt han heller ikke noget 
spor af den ubudne gæst. Derfra kunne han 
overskue gangen, som fører til indgangsdør 
nr. 2, men heller ikke dér så han noget usæd¬ 
vanligt. Han skyndte sig atter hen til sektor 
„B“ for at finde ud af, om individet havde 
til hensigt at slippe ud gennem indgangsdør 
nr. 1. Men denne var aflåst med nøgle. Det 
samme gjaldt dør nr. 2. Det er de to eneste 
indgange til omklædningsrummet; ganske 
vist er der ventilationsluger, som kunne til¬ 
lade et menneskelegeme at passere, men dis¬ 
se kan kun åbnes og lukkes indvendig fra ved 
hjælp af en indviklet drejemekanisme. Disse 
var desuden også lukkede. Han gennemgik 
omhyggeligt de forskellige områder af om¬ 
klædningsrummet, inklusive det indre af me¬ 
talklædeskabene. Han fandt intet. 

Beskrivelse af væsenet 

På trods af mangelen på lys i sektor „B“ kun¬ 
ne hr. Merlo iagttage - det var på kun tre 
meters afstand - nogle karakteristiske ting 
ved væsenet (på grund af belysningen fra de 
omkringværende pærer). 

For det første var fænomenets stilling den, 
som er angivet på figur b; højre hånd, hvor 
armen dannede en næsten ret vinkel med ryg¬ 
gen, rørte ved det, som kunne være denne 
persons næsefremspring. Venstre arm var støt¬ 
tet til kanten af vaskekummen, mens væsenet 
sad med kroppen på kanten af vasken. Højre 
ben var strakt, mens venstre ben så ud til at 
være bøjet, med foden støttet mod gulvet. 
(Hvis man tager i betragtning, at vaskekum¬ 
men er anbragt 0,9 m over gulvet, måtte den 


uindbudte gæsts højde være stor, når han 
kunne støtte på hele fodsålen. Vor rekon¬ 
struktion viste, at væsenets middelhøjde må 
have ligget mellem 2,4 og 2,5 meter). Drag¬ 
ten så ud til at være ud i ét, af en mørkeblå 
farve med mat skær, som sad stramt ind til 



Figur b. En tegning af det væsen, hr. Merlo så 
den 21. september 1972, med hovedvægten lagt på 
den stilling, det indtog. (Der er en vis uoverens¬ 
stemmelse mellem denne tegning og hr. Merlo’s 
buste, især hvad angår ørerne; der er ikke rede¬ 
gjort for denne i den spanske tekst. 

UFO-NYT red.) 


kroppen og sluttede tæt til håndleddene. Han 
så ud til at være kraftigt bygget. Der var 
hverken fodbeklædning eller bælter at se. 
Dykkerdragten lod ansigtet og hænderne fri. 
Fingrene var lange og slanke. Huden var - 
i begge områder - meget hvid, som gips. 

Han gav indtryk af at være et levende væ¬ 
sen og ikke en dukke. Hans hovedskal var 
stor og afrundet foroven. Der var ingen hår 
at se. Halsen var tynd og kort. Hagen bred 
og jævn; ørerne var store og endte i en spids, 
men rakte ikke op over den øverste del af 
hovedet. Øjnene var som spalter („oriental- 
ske“) og vandret placeret; de var meget stør- 

Figur c. Buste af væsenet set den 21. september, e) Smerter i lænderegionen (dette varede 

modelleret af hr. Merlo; tv. set forfra, th. set i vec j • 7 3 dage) 

profil. ° '' 


re end kinesernes øjne. (Se figur c). På højde 
med kinderne så han nogle pletter eller ube¬ 
stemmelige skygger. Man kunne ikke se næ¬ 
sen og munden tydeligt. 

Fysisk virkninger 

a) Temperaturen i området, hvor fænomenet 
fremkom, var betydeligt højere end tem¬ 
peraturen i de øvrige områder. 

b) Synet irriterede ham, og han begyndte at 
få tårer i øjnene ret hyppigt; dette varede 
ved i tre dage. 

c) Fremkomst af en rødlig plet på midten af 
næseskillevæggen; den voldte konstant 
smerte (en virkning, som holdt sig endnu 
ved vores interview). 

d) Gentagne anfald af hovedpine; (det sam¬ 
me hvad angår tidsvarighed). 


II. 2. OBSERVATION 

Den anden epsiode i denne serie af menne¬ 
skelignende fænomener af ukendt natur fore¬ 
kom seks dage efter Merlo-tilfældet, som vel 
at mærke ikke blev bekendtgjort, før dette 
andet tilfælde var blevet kendt. 

Efter vor opfattelse er det, som vidnet her 
(hr. Enrique Moreno) erfarede, måske det 
vigtigste af dem alle, da hans oplevelse frem¬ 
viser nogle karakteristiske holdepunkter, der 
placerer den forrest i rækken af argentinske 
tilfælde med uidentificerede, menneskelignen¬ 
de manifestationer. 

Personlige oplysninger om vidnet 

Hr. Enrique Moreno er en ung mand på 19 
år, som har gennemgået 2. år på teknisk skole 
og også 2. år af Funktionærskolen i Cordoba. 
Han er ansat på Ika-Renault, i Santa Isabel 

afdelingen. Han er på arbejde indtil kl. 11.30 
om aftenen i Fjernskriver-afdelingen og for¬ 
deler den interne post i foretagendet. Han 
kører på en 3-hjulet scooter med varelad, så 
han hurtigt kan komme rundt på hele indu¬ 
striområdet. Med sig har han en kontrol-dag¬ 
bog, i hvilken han noterer tidspunktet for 
hvert enkelt hverv. Han er lille af vækst, spin¬ 
kel og indadvendt af væsen. Da vi interviewe¬ 
de ham første gang den 14. oktober 1972, var 
han endnu under voldsom påvirkning af de 
ting, han havde oplevet. 

Observationsbetingelser 

Om aftenen den 27. september 1972 kørte 
den unge Moreno fra Vagtstuen omkring kl. 
22.30 og afleverede derefter post til Ingeniør¬ 
afdelingen lige ved siden af. Da han var vant 
til rutinen, trykkede han ikke på lyskontak¬ 
ten, men lagde posten, nogle arbejdstegnin¬ 
ger, fra sig - på et bord - i mørke. I samme 
øjeblik tændtes og slukkedes de to lysstof rør, 
der er i afdelingens største kontor. Det gen¬ 
tog sig tre gange i træk, uden at lysstofrorene 
overhovedet blinkede. Da lysene slukkedes 
sidste gang (hele processen varede knap 15 
sekunder), hørte han i nogle sekunder en lyd 
som fra en turbine. Ved siden af det ufor¬ 
klarlige, at lysene var blevet tændt, blev han 
sig nu også den summende lyd bevidst, og 
der var ikke noget som helst maskineri i funk¬ 
tion i denne sektor af fabrikken. Og selv, hvis 
man antog, at der kunne have været, forsik¬ 
rer han, at der ikke dér findes noget teknisk 
anlæg, som kunne antages at frembringe den 
karakteristiske støj, han hørte. 

Han følte en slags frygt. Han steg atter op 
på scooteren og kørte lige til depotafdelin¬ 
gen, der ligger på tværs for enden af en in¬ 
tern gade på ca. 200 meters længde. Da han 
var færdig med arbejdet dér, kørte han der¬ 
fra kl. 23.13 og skulle så samme vej tilbage 
til vagtstuen. 

Han blev overrasket ved at se en slags regn¬ 
bue, der havde dannet sig tæt ved jorden til 
højre for ham - temmelig langt borte og 
sandsynligvis uden for fabrikkens yderste byg¬ 
ninger. 

Han tillagde ikke hændelsen megen betyd¬ 


ning og satte farten op på vej tilbage. Netop 
da så han i ca. 100 meters afstand på højre 
side af gaden og ca. 10 meter fra kanten, en 
grøn-blålig figur, som skridtede langsomt og 
tungt af sted, og som gjorde indtryk af, at den 
skulle til at krydse over vejen. (På den højre 
side er terrænet fuldstændig fladt, men lig¬ 
ger ca. 0,5 meter højere end gaden. Tæt ved 
gaden og på et areal af nogle hundrede (kva¬ 
drat)-meter var anbragt nogle chassic’er, som 
skulle eksporteres til Chile). 

Hr. Moreno kom til at tænke på en (kirur¬ 
gisk) operationsassistent. Disse bruger grønne 
overalls, og samtidig spekulerede han på mu¬ 
ligheden af, at det, der lyste på figuren, må¬ 
ske skyldtes kviksølvbelysningen, som var i 
nærheden. Men denne persons umådelige 
højde påkaldte hans opmærksomhed, og der 
var et øjeblik, hvor han troede, at nogen 
havde sjov for med ham og gik på stylter. 

Da Moreno var omkring 30 meter fra skik¬ 
kelsen, drejede den overkroppen imod ham, 
idet den under bevægelsen trak hovedet og 
armene med sig, som om disse var ubevæge¬ 
lige led, fæstnet til den. Samtidig kom der et 
brag fra scooterens udstødningsrør - og straks 
efter begyndte køretøjet at støde og ryste, og 
motorens omdrejninger gik ned meget hur¬ 
tigt. Han satte den ned i andet gear, men 
scooteren kom kun langsomt frem, og den 
gik helt i stå ud for væsenet. Dette befandt 
sig inde mellem chassiserne og var derfor 
kun synlig fra bæltestedet og opefter. (Moto¬ 
ren var ikke helt ude af drift. Den gik med 
meget langsom omdrejning, men hjulene var 
ligesom „blokerede", og den rørte sig ikke ud 
af stedet.) 

(Fortsættes i næste nummer). 

Stendek , marts 1974jE . Ka. 

* 


2. del af artiklen: „Det kan gå galt - selv 
for UFO’er “, har desværre måttet udgå af 
dette nummer, men vil blive bragt i nr. 6. 

En boganmeldelse.. 


og en kommentar i 100-året for 
eventyrdigterens død ... 

Redaktøren af „Sdkaren“ har 
skrevet UFO-bog 

Sven Magnusson: „Flygande tefat“ . . . vad 
sager vetenskapen? 142 sider; indbundet. Zin - 
der mans forlag. Pris sv. kr. 45 

I bogens indledning gør forfatteren selv op¬ 
mærksom på, at bogen næsten helt og holdent 
er artikler, som tidligere har været publiceret 
i det svenske tidsskrift Sokaren. Meningen 
med bogen har været at bevare en del inter¬ 
essante artikler om UFO-sagen, idet forfat¬ 
teren mener, man ofte er tilbøjelig til at for¬ 
lægge et tidsskrift, hvorimod en bog antage¬ 
lig vil blive placeret på en bogreol og senere 
taget frem og studeret. 

Bogen har ti kapitler foruden indledningen 
og en så god ting som kildehenvisning (det 
sidste mangler lidt for at kunne siges at være 
fuldkomment). Desuden findes en litteratur¬ 
liste med omtale af svenske UFO-bøger og 
-tidsskrifter samt udenlandske tidsskrifter. 

Hvert kapitel kan læses for sig, da de alle 
omhandler forskellige aspekter af UFO- 
sagen, som f. eks. Condon-rapporten, Profes¬ 
sor J. Allen Hynek, Forskning, ideer, obser¬ 
vationer, Humanoider, og et interview med 
Dr. Tage Eriksson fra Forsvarets Forsknings¬ 
afdeling, som siden 1965 har været det offi¬ 
cielle Sveriges sagsbehandler vedrørende 
UFO-observationer. Sidst, men ikke mindst, 
et kapitel benævnt „Lunatic fringe“, hvilket 


nærmest kan oversættes med „tosser, så langt 
ud man kan komme“. 

Kapitlet omhandler bedragere, selvbedra¬ 
gere, charlataner, falske profeter, godtroende 
og narrede personer. Under læsningen har 
man det helt klare indtryk af, at forfatteren 
har bestræbt sig på at få dokumenteret sine 
påstande, og hele kapitlet virker da også me¬ 
get overbevisende. Netop på grund af det 
nævnte kapitel, - der omfatter så fornemme 
navne som George Adamski, Frank Stranges 
og Daniel Fry - vil jeg tro forfatteren vil 
modtage reaktioner både for og imod. 

Jeg kan kun anbefale såvel nye som ældre 
UFO-interesserede at købe og læse bogen. 
For den ældre er der måske ikke meget at 
hente af nyt i de første kapitler, men så me¬ 
get desto mere i det sidst omtalte kapitel, som 
nok kan give stof til eftertanke og revidere 
en og andens syn på denne eller hin såkaldte 
kontaktperson. C.H. 

Kommentar: 

Som omtalt i C. H.s anmeldelse af Sven Mag- 
nussons nye bog „Flygande tefat - vad sager 
vetenskapen ?“ er George Adamski også 
nævnt i kapitlet „Lunatic Fringe“. 

I tidens løb har der herhjemme været 
skrevet og trykt meget af og om Adamski. 
Men i Magnusson’s bog bringes der ting 
frem, som ikke tidligere har fået megen om¬ 
tale her i landet, selvom disse ting har været 
trykt andre steder, som f. eks. i „Sokaren“, 
nr. 4, 1966. Dette skyldes sikkert, at det ikke 
er særligt flatterende ting for myten Adam¬ 
ski, der her berettes om. 

En af tingene drejer sig i korte træk om, 
at Adamski i trediverne startede en slags „or¬ 
den" med navnet „The Royal Order of Ti- 
bet“ - „Den Kongelige Tibetanske Orden" 
Denne „orden" udgav blandt andet i 1936 
en bog med titlen „Wisdom of the Masters of 
the Far East“ med svar på en mængde spørgs¬ 
mål i stil med „Har De levet før?“, „Hvad er 
videnskab?", „Hvad er en sjæl?", „Hvad er 
kærlighed?", „Hvad er universet?" o.s.v. 

En af Adamskis tidligere nære medarbej¬ 
dere, Garol Honey, fik i tresserne til opgave 
at udarbejde George Adamskis „Science of 
Life"-kursus. Dette skulle foregå på den må¬ 
de, at de gamle „The Royal Order of Tibet"- 
lektioner skulle gøres up-to-date og omskri¬ 
ves, som om informationerne nu kom direkte 
fra rummennesker! 

Når der i det gamle 1936-materiale f. eks. 
stod „Den Kongelige Tibetanske Orden er 

interesseret i." havde Adamski i hånden 

ændret dette, så teksten fremover skulle være 
„Rumbrødrene er interesserede i.“• 


Det anførte eksempel er en ændring af for¬ 
ordet fra bogen „Wisdom of the Masters of 
the Far East". Dette forord er underskrevet 
„Prof. G. Adamski". På titelbladet anføres 
det, at materialet er redigeret/samlet af Pro¬ 
fessor G. Adamski. Også på reklame-visitkort 
har denne titel været brugt, så det er altså 
ikke, som så ofte anført, blot hans forskellige 
elever, der har kaldt ham professor (lærer). 
Han har selv i stor stil brugt denne professor¬ 
titel. 

Når man får sådanne ting præsenteret, kan 
man vel næppe fortænke normalt tænkende 
mennesker i at få den idé, at Adamski sim¬ 
pelthen hoppede på „rumvognen", da den til¬ 
fældigvis startede i fyrrerne, efter at „tibeta¬ 
nerordenen" åbenbart ikke blev det helt store 
og jo tilsyneladende havde fristet en kum¬ 
merlig tilværelse i årene forud. 

Men når varen pakkes ind i nyt papir, så 
kan det åbenbart sælges igen. 

Om de ting, der fortælles, uanset om de 
stammer fra Tibet eller rummet, er såkaldt 

„sand kosmisk viden 44 , må være op til den en¬ 
kelte at bedømme. Jeg vil ikke benægte, at 
der eventuelt kan hentes en vis viden i så¬ 
danne ting, men denne måde at frembringe 
„sandheden 44 på lugter! 

Nogle mennesker vil opfatte dette indlæg 
som et angreb på personen Adamski. Dette 
er ikke tilfældet. Der er blot tale om et par 
kendsgerninger. 

I Sven Magnusson’s bog er der ialt 9 sider 
om Adamski, og er man interesseret i at stifte 


nærmere bekendtskab med „tibetanerorde¬ 
nen 44 , så har „Health Research 44 i USA i 
1974 lavet et direkte genoptryk af bogen 
„Wisdom of the Masters of the Far East 44 . 
Denne bog er på 73 sider og kan for 18 kr. 
+ porto fås gennem Valby Antikvariat & 
Bogimport, Valby Langgade 116, 2500 Valby, 
der gerne samtidig sender katalog over andre 
bøger, der kan skaffes hjem eller haves på 
lager. 

Ole Henningsen 


UFO-aktivitet 

i Danmark 


Primo august 1967. 4 personer observerer 2 
objekter kl. ca. 19.00-19.30 ud for kysten ved 
Tejn, Bornholm. 

Observatørerne sad udenfor på terrassen 
ved et sommerhus, med udsigt over vandet, 
da de pludseligt fik øje på et lysende kugle¬ 
formet objekt, der svævede ca. 50 meter over 
havoverfladen, 400-500 meter fra sommer¬ 
huset. I omkring 10 minutter iagttog obser¬ 
vatørerne, hvordan lyset fra objektet pulse¬ 
rende skiftede i farverne hvidt, blåt og grønt, 
men kun på den øverste halvkugle. 



Med ét kom der et tilsvarende objekt fly¬ 
vende ovenfra; det standsede ca. 5 meter over 
det første objekt. Det sidst ankomne objekt 
lyste klart blåt. Objekterne stod helt stille i 
omkring 10 minutter. Pludselig forsvandt det 
sidst ankomne objekt ret op i luften med en 
enorm hastighed og var i løbet af et øjeblik 
ude af syne. Objektet, som først observeredes, 
gled meget langsomt bort, idet det forsvandt 
til venstre langs stranden, til det skjultes bag 
nogle træer. Hele observationen var lydløs. 
Observatørerne mener, at størrelsen på beg¬ 
ge objekterne må have været ca. 8-10 meter 
i diameter. 

10. august 1973. En ung pige fra Ørslev, Ny¬ 
købing F., kommer kørende ca. 9 km nord 
for Gedser på sin nye knallert, da den plud¬ 
selig og uden påviselig grund standser. Kl. 
er 20.45, vejret klart og vindstille. 

Da observatøren forsøger at starte knaller¬ 
ten igen, opdager hun to orangefarvede ob¬ 
jekter 25° over horisonten mod sydvest. Ob¬ 
jekternes omkreds er tåget, medens 3 røde lys, 
placeret på objekterne, er skarpe og klart af¬ 
grænsede. Observatøren bliver bange, og da 

det endelig lykkes at starte knallerten, skyn¬ 
der hun sig at køre hjem. 

Objekterne var 10 minutter senere, da ob¬ 
servatøren nåede hjem, stadig synlige, og 5 
personer, der blev tilkaldt, observerede også 
objekterne. Lyset fra objekterne blev svagere 
og svagere for til sidst kl. 21.25 helt at for¬ 
svinde. Objekterne, der var lydløse, ændrede 
ikke størrelse under observationen, kun lyset 
blev svagere og svagere. C.H. 

Ca. 19. februar 1975: Kl. 11.15 observerer en 
dame fra sin lejlighed i centrum af Sorø by 
i nordøst, 45° højde et Zeppelinagtigt sølv¬ 
hvidt objekt, som kort efter skifter form til 
oval. Objektet forsvinder en overgang fra ob¬ 
servatøren, men dukker så op over naboens 
hus, som det dækker med hensyn til størrel¬ 
sen. Herfra er det stationært i 4-5 minutter 
og foretager herunder duvning omkring mid¬ 
teraksen samt højdeændringer. Objektet, hvis 
størrelse anslås til 15-17 meter, minder om en 
udslået paraply, dog med en lidt mere fir¬ 
kantet form. 



Observatøren mener, at der er tale om en 
aluminiumsfarvet genstand og beskriver far¬ 
ven som hvid til hvidgul (gylden); dog ses 
der også „varmere 44 farvenuancer. Centrum 
af objektets underdel er så stærkt hvidtlysen- 
de, at observatøren må se væk. I objektets 
kant ses hele vejen rundt en række spidser, 
som synes at pulsere. Det bemærkes, at der 
ligesom går „trækninger 44 fra disse spidser via 
nogle „paraplyagtige 44 strenge ind mod objek¬ 
tets centrum. 


Observatøren anslår, at objektet står 8-10 
meter over naboens hus og mener, at afstan¬ 
den kun er ca. 15 meter. Lyd høres ikke. 
Vejret er klart og lyst. Observationen varer 
i alt 5-6 minutter. Observatøren har ingen 
sikker erindring om objektets bort flyvning, 
men mener at have set det forsvinde mod 
nordøst. XP/Ebbe Truelsen 

E.S.: Samme dags aften er observationen ved 
Ørbæk på Fyn, hvor en dame i bil blev stand¬ 
set af et UFO. Se UFO-NYT nr. 2/75, side 
57. 

16. marts 1975. Observatøren, en skoleelev, 
observerede kl. 22.25 et orangefarvet objekt 
på den nordvestlige himmel. Observationssted 
9 km sydøst for Ålborg. 

Observatøren opdagede et mandelformet, 
skarpt afgrænset, orangefarvet objekt, 45° 
over horisonten. Objektet, der var på stør¬ 
relse med 1/3 fuldmåne, bevægede sig frem 
og tilbage fra nord mod vest, i vandrette ba¬ 
ner. Ind imellem stod det stille. Hastigheden 
var meget stor, objektet stoppede brat op, 
stod stille et øjeblik, for derefter at flyve i den 
modsatte retning. Det dalede langsomt mod 
jorden under observationen. 

Observatøren tilkaldte sin forældre, som 
bekræfter observationen. Medens alle tre iagt- 
tob objektet, kom der 3 store gnister, klatter, 
lys eller lignende fra objektet. De tre klatter 
dalede mod jorden; i faldet blev de lysere og 
lysere og slukkedes helt inden de ramte jor- 

den. Kl. 22.50 stoppede objektet brat op, 25° 
over horisonten og forblev stillestående, hvor¬ 
efter observatørerne gik ind og ikke observe¬ 
rede mere. Hele observationen var lydløs. 

Flyvestation Ålborg oplyser, at der ikke har 
været nogen kendt luftaktivitet i det omtalte 
tidsrum. John Juhler/C.H. 

26. marts 1975: Fra Svenstrup J. (Jylland) 
beretter 3 skoleelever om en observation kl. 
21.10. De opdagede et stort lysende objekt 
på vesthimlen. „Den var ikke til at undgå 
at se“, fortæller de. Den var meget større end 
Venus, når den er klar. (Venus havde netop 
været usædvanlig stor og klar i de foregående 
dage, red.) Drengene var nu indendørs den 
følgende halve time, men da de igen gik 
udenfor, var genstanden der endnu, men den 
havde flyttet sig, og formen havde ændret sig, 
så den syntes mere oval. Mens den „fløj“ skif¬ 
tede den farve mellem gul, rød, ildfarvet og 
grøn. Dog var den rød det meste af observa¬ 
tionstiden. Farveskiftet syntes at foregå lang¬ 
somt, og selve objektets fart mente de var lig 
en privatflyvers. Drengene undrede sig over 
den mærkelige flyvemåde, idet objektet syn¬ 
tes at flyve i en nedadgående spiralkurve - 
fantastisk hurtigt - inden den forsvandt ud 
af syne i nordlig retning. Observationen hav¬ 
de da varet ca. 30 minutter. Vejret var den 
aften klart; Månen var fremme og sås til 
venstre for objektet. 

John Juhler/KML 

26. marts 1975: Observationssted nordøst for 
Fjellerad (syd for Ålborg) kl. 21.30. 

En dame kom kørende fra Fjellerad mod 
Vaarst, da hun observerede et stærkt hvidt 
lys til venstre for vejen, inde mellem nogle 
træer. Da hun kom fri af træerne, stoppede 
hun op på toppen af en bakke, og så da et 
ovalt objekt (1). Objektet lyste klart hvidt, 
det havde en hvid korona, der dog var lidt 
svagere i farven. Objektet lyste stærkere end 
fuldmånen. 

Objektet bevægede sig langsomt mod nord¬ 
vest. Observatøren fulgte det med øjnene i et 
par minutter, hvorefter det stoppede op, stod 
stille i ca. 15 sekunder og satte derefter igang 

igen i samme bane og med samme hastighed, 
10° over horisonten. 

Umiddelbart efter var det, som blev der 
skudt en „skydedør^ for, fra højre side (2), 
eller objektet drejede, således at lyset ikke 
længere kunne ses. Det tog 3-4 sek. at skyde 
skydedøren for (3). Herefter blev der tændt 
en rød lampe forneden på objektet. Samtidig 
opdagede observatøren en svag rød korona 
om objektet (4). Selve objektet forblev 
mørkt, men på grund af den svagt lysende 
korona kunne objektets form tydeligt iagtta¬ 
ges. Efterhånden blev lyset så svagt, at ob¬ 
jektet ikke længere kunne ses. Samlet obser¬ 
vationstid 5 minutter. Hele observationen var 
lydløs. 

Observatøren, der er fortrolig med flys lyg¬ 
teføring m. v. (Næsten nabo til Flyvestation 
Ålborg), angiver størrelsen af objektet som 
større end en helikopter og hastigheden som 
mindre end for en helikopter. 

John Juhler/C.H. 

3. april 1975: To drenge som opholder sig i 

Sjællandsgade, Fredericia, ser kl. 20.45 i ret¬ 
ning mod øst et objekt, som langsomt hæver 
sig bag træerne på volden ved Østerstrand. 
Objektet, som antagelig har været rundt eller 
klokkeformet, har en række firkantede vin¬ 
duer langs midten. På objektets top ses et 
orange lys og længere nede et rødt. Efter at 
objektet er kommet op bag træerne, ændrer 
det retning og bevæger sig derefter med en 
anslået hastighed på 20-30 km/t mod nord 
langs stranden, samtidig med at det roterer 
om sin akse. Efter 30-35 sekunders forløb 
forsvinder det ud af synsfeltet. 

Det skal bemærkes, at der på området 
Østerstrand tidligere har været hyppige 
UFO-observationer. /X.P. 

21. april 1975: En ung dame kommer om af¬ 
tenen kørende i bil fra Korup mod Morud 
(i nærheden af Langeskov), da hun kl. 21.45 
ser et lysende hvidt objekt med et skarpt lys 
i midten og stråler udenom komme tilsyne på 
himlen i nordvest i ca. 30° højde. Det fulgte 
hende i en afstand af ca. 1500 meter over 
6 km. Da hun kom hjem, stod hun med sin 
fader og betragtede objektet i ca. 15 minut¬ 
ter. Under iagttagelsen kom der to gange en 
rød lysplet til syne til venstre for objektet. 
Lyd hørtes overhovedet ikke. Efter 5 minut¬ 
ters forløb forsvandt objektet næsten helt, 
men det vendte 3 gange tilbage inden det 
for alvor forsvandt mod vest. 

Vejret var klart med en svag vind. 

Observationstiden: ca. 30 minutter. 

/KML 

29. april 1975 kl. 23.42: Observationssted 
Nakskov. En mand fra Nakskov, med flyve¬ 
certifikat, opdagede, da han iagttog nattehim¬ 
len, et nålehovedstort rødligt objekt 80° over 
horisonten. 

Observatøren mente først det drejede sig 
om en satellit. Objektet bevægede sig over 
himlen med stor hastighed, da det med ét 
ændrede retning, først skarpt til venstre, der¬ 
efter skarpt mod højre. Under disse kurs¬ 
ændringer blev lyset mere hvidt, for til sidst 
helt at forsvinde. Samlet observationstid 10- 
15 sekunder. 


3. maj 1975: En mand fra Helsinge, med fly¬ 
vecertifikat, iagttog nordvest for Helsinge to 
10-øre-store gul-orange objekter. Klokken var 
03.00, da observatøren så de to stillestående 
objekter, det ene oven over det andet, 15° 
over horisonten. 

De skinnede meget klart, og observatøren 
undrede sig over, hvad det kunne være. Plud¬ 
seligt skiftede det øverste objekt position, så 
objekterne kom til at stå ved siden af hin¬ 
anden. Et øjeblik efter dalede det ene objekt 
ned mod jorden. Da det var forsvundet, fulg¬ 
te det andet objekt efter. Hele observationen 
varede 15 minutter. 

Om eftermiddagen fløj observatøren flere 
gange over området, da han mente, at objek¬ 
ter af en sådan størrelsesorden og lysstyrke 
nødvendigvis måtte efterlade sig enten et ned¬ 
slagssted eller et afsvedet område. Observa¬ 
tøren fandt dog ingen tegn på noget sådant. 

C.H. 

3. maj 1975: Fra Everdrup (ved Tappernøje) 
berettes om et objekt, der pludselig dukkede 
op i nordøst i ca. 45° højde. Det havde en 
rød-orange korona med et pulserende lys og 
foretog hurtige retnings- og hastigheds¬ 
ændringer - ligesom en zig-zag kurs - inden 
det forsvandt i ca. 30° højde bag nogle træer 
mod nordøst. Observationen varede fra kl. 
23.35 til 23.40, altså ca. 5 minutter, og vejret 
var klart med let vind; temperaturen 9°G. 

4. maj 1975: Fra Solagervej i Hvidovre be¬ 
rettes om en observation af et rødt objekt ca. 
15° over horisonten i vest-nordvest, kl. 22.50. 

Det blev iagttaget dels med det blotte øje, 
dels med kikkert (12x50). Objektet holdt 
sig hele tiden på samme sted, men det fore¬ 
tog nogle komplicerede bevægelser - ligesom 
vippende frem og tilbage og op og ned. Det 
lyste med konstant rødt lys, som dog i slut¬ 
ningen af observationstiden blev noget sva¬ 
gere. 

I kikkert syntes objektet ellipseformet, men 
ingen detaljer kunne dog ses. 

Efter 30 minutters observation fjernede ob¬ 
jektet sig langsomt, og det stærke konstante 


UFO-NYT 5-75 179 


lys forsvandt pludselig i samme retning som 
det var kommet til syne (vest-nordvest). Vej¬ 
ret var klart og vindstille. 

Senere samme aften, eller rettere nat - og 
nu er det 5. maj 1975: Kl. 0.30-0.32 beretter 
samme observatør om endnu en hændelse fra 
Solagervej i Hvidovre: 

Observatøren og 2 vidner beretter: „Vi tre 
stod og studerede stjernehimlen, da et rødt 
objekt langsomt fløj hen over os i flere kilo¬ 
meters højde med retning mod nord. Vi iagt¬ 
tog det i et par minutter, alt imens det fløj 
i en bølgebevægelse og skiftede farve fra rødt 
over hvidt til grønt. Havde det ikke været for 
bevægelsen og farverne havde vi identificeret 
objektet som en satellit, som vi har set man¬ 
ge af før.“ Observatøren (der for øvrigt er 
amatørastronom) fik øje på objektet i Zenit 
som en lille prik; det bevægede sig bølgefor¬ 
met og forsvandt efter 2-3 minutters forløb 
mod nord i ca. 40° højde. Vejret var stadig 
klart og vindstille som tidligere på aftenen. 

/KML 

5. maj 1975: Fra kl. 17.30 til 17.33, medens 
det er klart vejr og lyst iagttager en dame 
i Sorø et metalgråt, cigarformet objekt kom¬ 
mende fra sydvest. Objektet passerer omtrent 
lige over hende, er på størrelse med et al¬ 
mindeligt rutefly, men bevæger sig langsom¬ 
mere. Observatøren undrer sig over, at det 
ikke er helt magen til dem, man plejer at se, 
idet det tilsyneladende ikke har nogen vin¬ 





ger. Midt på og forneden ses noget mørkt, 
bagtil foroven noget rødt. 

Objektet forsvinder i den nordøstlige hori¬ 
sont. Lyd høres ikke. 

XP/Carsten Jørgensen 

6. maj 1975: Fra denne dato kan berettes om 
flere observationer: 

I. 

Kl. 21.15-21.20: Fra Lyng gammel grusgrav 
ved Sorø berettes om observation af 2 objek¬ 
ter på samme kurs med et lille tidsinterval. 
De kom begge til syne i nord, beskrev en blød 
bue over himlen for at forsvinde bag nogle 
træer i retning øst-nordøst. Objekterne ud¬ 
sendte et konstant lys, højden ansloges til at 
være 2-300 meter - men lyd hørtes ikke. 

Det var overskyet den pågældende aften, 
men objekterne gik under skyerne. 

II. 

KL 22.30-22.31, observationssted Petersborg 
ved Sorø. 2 røde objekter i ca. 2-300 meters 
højde ses i sydvest. De lignede to røde kugler, 
der bevægede sig i en sinusagtig kurve med 
stor fart og med et stærkt pulserende lys. Lyd 
hørtes ikke. Objekterne forsvandt ud af syns¬ 
feltet bag nogle træer i retning nordvest. 

Vejret overskyet, let vind, og det kan til¬ 
føjes, at objekterne på intet tidspunkt for¬ 
svandt bag skyer. 

III. 

På samme tid som observation II (kl. 22.30 
-22.31) berettes om en observation fra Brom- 
me (nær Sorø): En mand sidder i sin stue i 
sofaen med front mod 2 vinduer, der vender 
mod syd. Omkring kl. 22.30 ser han tilfæl¬ 
digt 2 objekter (med konstant lysende rødt 
lys) i ca. 30° højde fare forbi først det ene 
vindue og med samme jævne hastighed forbi 
næste vindue. Hele observationen varede ca. 
1 minut, og objekternes indbyrdes position 
var på linje med flyveretningen. Vejret var 
mørkt, let overskyet og svag vind. Objekter¬ 
nes hastighed opgives til at være større end 
jagerflys. 


180 UFO-NYT 5-75 





IV. 

KL 22.45-22.50 observeres over Dalmose (og¬ 
så Sjælland) i ca. 200 meters højde 2 blå ob¬ 
jekter i nord-nordøst. De var meget kraftigt 
lysende med en hvid lysende cirkel udenom. 
Det ene objekt var stort, det andet noget 
mindre. Da de to objekter ligesom „stod stil- 
le“, lyste det blå inde i den hvide krans stær¬ 
kere og der hørtes en svag summen som den, 
der kan høres ved højspændingsledninger. 
Begge objekter forsvandt pludseligt - „som 
et lys, der gik ud“ i sydlig retning. 

/KML 

12. maj 1975: Observationssted Glostrup, kl. 
22.45-23.00. En 18-årig skoleelev fra Glo¬ 
strup observerer kl. 22.45 et gulligt glimt på 
den sydlige himmel, ca. 45° over horisonten. 

Kl. 22.55 ser observatøren et nålehoved¬ 
stort rødligt objekt. Det bevægede sig i en ret 
linje fra syd mod vest, stødvis og med tyde¬ 
ligt ophold mellem hver bevægelse. 



Med ét drejede objektet mod nord og be¬ 
gyndte samtidigt at flyve i en op- og nedad¬ 
gående kurs. Objektet fløj med en utrolig høj 
hastighed. Det var af nålehoved størrelse, når 
det var højest på himlen. Nærmest jorden var 
det af størrelse som en femkrone, målt mel¬ 
le mtommel og pegefinger i udstrakt arm. 
Objektet forsvandt med ét, som slukkedes 
det. Observationen var lydløs. C.H. 

Igen torpedoformede objekter 

22. maj 1975: Mellem kl. 13.00 og 14.00. En 


mand i Sorø beretter: „Gik tur i byen på det 
pågældende tidspunkt. Objektet kom fra 
nord og bevægede sig mod syd. Det har uden 
tvivl fløjet parallelt med hovedgaden (Stor¬ 
gade) og forsvandt ind over Akademigrunden 
med retning mod selve Akademiet. Objektets 
højde over terrænet 50 til 100 meter. Det 
frembragte en højfrekvent summetone. 



Grundfarverne var sort med orange ender. 
Hele fremtoningen virkede plump og på sin 
vis uhyggelig! Den lignede en slags krigs¬ 
maskine^ Som det fremgår af tegningen, 
drejer det sig igen om den torpedoformede 
type med to korte finner. Observatøren anslår 
objektets længde til 4-5 meter. Afstanden 
menes at være 200 meter; hastigheden angives 
som langsom. Observationstid 1 til 2 minutter. 

Samme dag ca. kl. 13.00 observerer en da¬ 
me, som bor på Slagelsevej i Sorø, på den 
nordlige himmel et torpedoformet objekt 
„som gled stille hen over himlen med kurs fra 
Pedersborg ind over Sorø Galgebakke 44 . Far¬ 
ven beskrives som mat sølv (metalagtig). På 
siden af objektet sås nogle lodrette streger. 
Observatøren anslår med nogen usikkerhed 
objektets højde over terrænet til 50-60 me¬ 
ter, men er ikke i stand til at vurdere stør¬ 
relsen. Vejret var den dag klart og lyst. 

- Rapportcentralen har i anledning af dis¬ 
se to observationer forespurgt Flyvekomman¬ 
doen, om der på det anførte tidspunkt har 
været militær flyaktivitet over området, men 
vi har endnu ikke modtaget svar. 

Ebbe Truelsen/X.P. 

25. maj 1975: Observationssted: Roligheds¬ 
vej, Frederiksberg. Kl. 09.10 ser en mand 
med bopæl i København et sølvglinsende 
rundt objekt. Vejret er klart med let vind. 

Observatøren opdagede objektet, der var 
på størrelse med en ært, målt i udstrakt arm, 
da han stod og nød det fine vejr. 

Mod nordvest ca. 45° over horisonten, fløj 
objektet på en i allerhøjeste grad uregelmæs¬ 
sig kurs. Det cirklede, steg, dalede, foretog 
bratte kursændringer. Hastigheden varierede 
fra næsten stillestående til accelerationer, ef¬ 
terfulgt af bratte stop. 

Hele observationen var lydløs. Efter ca. 2 
minutter forsvandt objektet bag en sky. 

29. maj 1975: Kl. 21.10 får en pige i Hvid¬ 
ovre øje på 2 klare stillestående lys ved siden 
af hinanden, 5° over horisonten, lige over en 
jernbanevold, 75 m fra observatøren. 

I kikkert, 7x50, sås de to lys meget klart, 
de var forbundet med et svagere lys. Pigens 
forældre blev tilkaldt. Ca. 2 minutter efter 
drejede objektet 45°, accelererede og for¬ 
svandt bag volden i østlig retning. 2 minutter 
senere kom endnu et objekt, måske det sam¬ 
me, dog ellipseformet, det lyste klart hvidt. 

Observationen var lydløs, objekternes stør¬ 
relse var ca. 2 cm målt mellem tommel- og 
pegefinger i udstrakt arm. 

29. maj 1975: En 15-årig skoleelev observe¬ 
rede kl. 22.25, 1 km vest for Sorø, et rød¬ 
glødende objekt. 

Observatøren opdagede en ti-øre stor rød¬ 
glødende kugle, der med stor fart kom fly¬ 
vende lodret ned mod jorden. Den havde et 
konstant blændende lys. 

Nær jorden fladede det ud og steg der¬ 
efter lodret uden at ændre hastigheden, som 
var meget stor. 

Til sidst eksploderede objektet højt oppe, 
det regnede ned med et glimmerlignende ma¬ 
teriale, som lyste op. Der lød et brag som et 
tordenskrald, og et hvidt glimt sås umiddel¬ 
bart før glimmeret faldt ned. 

Hele observationen varede under 5 minut¬ 
ter. 


3. juni 1975: Bøsserup Huse, Nykøbing S. Fru 
H. og mand samt endnu to personer, obser¬ 
verede kl. 22.55 tre orangefarvede lys, som 
dannede en ligesidet trekant. Lysene stod 
mod nord-nordøst, 20° over horisonten. Med 
ét slukkedes det ene lys, men et øjeblik efter 
tændtes et andet, således at lysene under hele 
observationen dannede en ligesidet trekant, 
men med spidsen pegende snart opad, snart 
til siden o.s.v. 

Kl. 23.06 kom 2-3 røde kugler flyvende i 
ret linje, under de orange lys, fra syd mod 
nord. Pludselig var lysene væk. 

Kl. 23.07 kom en enkelt rød kugle flyvende 
på samme kurs. 

Kl. 23.30 kom 5 orange lys til syne på sam¬ 
me position som de føromtalte 3 lys. Lysene 
tændtes og slukkedes et ad gangen i vilkårlig 
rækkefølge. Lysene, der var stillestående, 
dannede en ligesidet femkant. 

Kl. 23.36 kom en sværm af røde kugler, 
15-20 stk. Disse kom som et fugletræk og 
ikke på en linje. Kuglerne kom flyvende un¬ 
der de orange lys fra syd mod nord. Med ét 
var de orange lys borte, som slukkedes de. 

De orange lys var på størrelse med en ært 
og de røde kugler på størrelse med et nåle¬ 
hoved. 

Hele observationen var lydløs. C.H. 

8. juni 1975: Fra kl. 22.50 til 22.53 obser¬ 
verer to personer i Valby et tvedelt objekt, 
som pludselig kommer til syne på den syd- 



182 UFO-NYT 5-75 




østlige himmel, 15°-20° oppe. Den forreste 
del af objektet er rundt og har hvidt lys, som 
kan minde om en projektør. Den bageste del, 
som er meget større, har en oval form og lyser 
med et stærkt orange lys. 

Indeni dette ses tre runde felter i vandret 
plan. 

Udenom begge dele af objektet bemærkes 
en hvid korona. 

Ingen lyd høres. 

Objektet forsvinder pludselig i vestlig ret¬ 
ning, formodentlig i en nedadgående bane. 

X.P. 

12. juni 1975: Kl. 00.05 går ejeren af en 
gård som ligger lidt uden for Vedde, 
Sjælland, ud på gårdspladsen for at trække 
lidt frisk luft. Han bemærker da, at der i en 
afstand af ca. 300 meter mod vest kommer 
et hvidt lys til syne på den grusbelagte mark¬ 
vej, som fører fra den asfalterede landevej op 
til gården. Da lyset et øjeblik forsvinder ned 
i en lavning på vejen, antager han, at det 
drejer sig om en bil eller knallert på vej op 
mod gården; men da det hæver sig op fra 


vejen, bliver han klar over, at det må være 
noget andet. Lyset har til at begynde med 
en kuplet form og er da ca. 1 meter bredt 
og 50-60 cm højt og har et uroligt, blafrende 
udseende. Observatøren bemærker nu, at ob¬ 
jektet langsomt kommer nærmere (ca. 1 
km/t), og det fylder hele vejens bredde (ca. 
2,5 meter). Han kan nu se, at plantevækster¬ 
ne på begge sider af markvejen ligesom bli¬ 
ver blæst til side, og at de bølger, som når 
en kraftig vind blæser hen over marken. 
Samtidig høres en svag raslende, metallisk 
lyd. Efterhånden som fartøjet kommer nær¬ 
mere, stadig følgende markvejen, kan obser¬ 
vatøren ane det øverste af fartøjets facon, 
men ikke den nederste. 

Dog bemærker han, at plantevæksterne 
bliver trykket helt ned til jorden, og at far¬ 
tøjet svæver helt nede over vejen. Observa¬ 
tøren beskriver fartøjets lys indtil nu som en 
hyggelig kaminild, men pludselig lyder det 
„som når der er lukket op for et gasapparat 
og en brændende tændstik holdes hen til 
den udstrømmende gas, og lige så hurtigt som 
gassen antændes, er hele fartøjet omspændt 

af ild eller lys, hævet ca. 70-80 cm fra jorden, 
men vokset ud til alle sider, ca. til 5-6 meter. 
Lyset er meget stærkt, og det skærer i øjne- 

„ (C 

ne. 

Fartøjet trækker nu lidt skråt opad til ven¬ 
stre med en tiltagende knitrende lyd. Lyset 
tiltager samtidigt i styrke, og observatøren 
får ondt i øjnene. Han har en følelse af, at 
lyset skinner igennem ham. Fartøjet er nu 
nået hen i nærheden af indkørslen til gården, 
og observatøren, som er blevet stærkt choke¬ 
ret, skynder sig ind bag stuehusets gangdør. 
Herfra bemærker han, at det stykke af stald¬ 
bygningens mur, som ligger ud for indkørs¬ 
len, bliver oplyst som af en kæmpeprojektør. 
Den øvrige del af muren henligger i mørke. 
Observatøren prøver at kigge ud ad døren, 
men lysets styrke er nu så uudholdeligt, at 
han må trække sig tilbage igen, og han øn¬ 
sker blot, at det hele må forsvinde. 

Pludselig oplyses hele gårdspladsen i en 
brøkdel af et sekund, en dyb summetone ly¬ 
der - og alt er væk . . . 

Hele hændelsen har da varet i ca. 8 mi¬ 
nutter. 

Vejret var klart og vindstille. Observatø¬ 
ren forklarer, at han nu opdager, at han ry¬ 
ster over hele kroppen som af kulde, og den¬ 
ne tilstand ophører først efter en halv times 
forløb. Umiddelbart efter observationen kon¬ 
takter observatøren Rapportcentralen, og al¬ 
lerede næste dag indleder Vestsjællands-grup- 
pen en række undersøgelser på stedet. 

Det bemærkelsesværdige er, at observatø¬ 
ren fik det indtryk, at objektet kørte på 
markvejen, og at det som følge heraf måtte 
have haft hjul, men spor af sådanne er dog 
ikke observeret. Dog kunne nogle spor eller 
mærker på vejen tyde på, at objektet måske 
har berørt vejen. Bl. a. fandtes ca. 300 meter 
vest for gården, på et sted, hvor objektet 
stod stille, et cirkelformet spor med en dia¬ 
meter på 2,35 meter. Inden i dette cirkel¬ 
formede spor var det ligesom det fine grus 
og sand var ,,pustet“ væk. 

Observatøren mener, at objektet muligvis 
har berørt og derved beskadiget svagstrøms¬ 
ledningerne, som langs vejen fører til går¬ 
den, men en undersøgelse foretaget af Nord- 


vestsjællands Elektricitetsværk viser, at det 
drejer sig om normal tæring af porcelæns¬ 
isolatorerne, og at de som følge heraf er 
bøjet eller knækket. Skrabemærker på en 
transformerstation beliggende lige op til 
markvejen viste sig at stamme fra el-mon¬ 
tørens stiger! 

En dame, som bor ca. 1 km syd for obser¬ 
vationsområdet, har ca. kl. 23,30 til 23,40 i 
nordlig retning i højde med nogle trætoppe 
bemærket et hvidt objekt, som i samme om¬ 
råde meget langsomt bevægede sig fra vest 
mod øst, indtil det pludselig slukkedes. 

Jens Mikkelsen/C ar sten Jørgensen 

/XP . 

23. juni 1975: En herre i Randers beretter 
om en observation fra kl. 22.12 til 22.17, hvor 
han i syd, 30° højde, så et interessant ob- 
j ekt: 

„Jeg skulle ud i køkkenet efter noget og 
kigger da ud ad vinduet mod Månen, da jeg 
ser et pulserende, orange lys lige over denne. 
Det bevæger sig langsomt fra syd til syd-øst. 
Jeg regner med at det er et fly, men tager 
min kikkert og opdager da, at objektet har 
form som en omvendt kegle med et pulseren¬ 
de lys forneden. 



Objektet bevæger sig videre i 3 minutter, 
da det standser brat i sydøst og står der i ca. 
2 minutter, hvorefter det pludselig slukkes. 
Min kone var tilstede og så ligeledes objektet 
gennem kikkert/ 4 

Det skal bemærkes, at den øverste kegle¬ 
formede del af objektet lyste konstant lyse¬ 
gult og kun kunne ses gennem kikkert. Lyd 
hørtes ikke. 

Vejret klart og tusmørke. 

24. juni 1975: Kl. 18.02 observeredes fra 
Humlebæk et sortgrå ovalt objekt med kraf¬ 
tig solrefleks. Kursen er fra nord-nordøst mod 
syd-sydvest. 

Observatøren beretter: 



„Hastigheden virkede meget høj, måske 
3-5 gange indflyvende jetfly fra nord mod 
Kastrup. Ca. halvvejs under observations¬ 
strækningen nedsat fart og kortvarig kurs¬ 
ændring mod sydvest, derefter fuld fart i op¬ 
rindelig kurs.“ 

Senere: „Det var mig påfaldende, at ob¬ 
jektets længdeakse og flyveretning ikke faldt 
sammen, men syntes at indtage en fast ind¬ 
byrdes vinkel.“ 

Da et dieseltog samtidig startede fra Hum¬ 
lebæk, kunne lyd (fra objektet) ikke konsta¬ 
teres. 

Vejrforhold: Klart og letskyet. Lyst og let 
vind. 

4. juli 1975: Fra kl. 22.30 til ca. 22.45 obser¬ 
verer to personer i Hareskovby i sydøst, 20— 
25° højde et rødt lys på himlen. De antager 
det først for et fly, men da det kommer nær¬ 
mere, kan de se, det har en anden form, og 
at det bevæger sig anderledes. 


Formen er rektangulær, og på „kroppen“ 
ses noget, som ligner vinduer. Den ene af ob¬ 
servatørerne mener at have set noget oven 
på objektet, som kunne ligne en antenne. 

Objektet havde stærke pulserende farver 
i lysegrøn, rød, blå og hvid. Uden om gen¬ 
standen sås hele tiden en del lysende prik¬ 
ker i forskellige farver. Objektet bevægede 
sig på en underlig, gyngende måde og på 
et tidspunkt „snurrede det meget hurtigt 
rundt på alle leder og kanter, så farverne 
splattede ud.“ Objektet forsvandt lynhurtigt. 
Kom derefter igen til syne i et kort øjeblik 
for påny at forsvinde. 

Der hørtes ingen lyd. 

Vejret: Klart, vindstille og mørkt. 

X.P. 

UFO blev 
„noteret”! 

„Flere medarbejdere ved Holstebro politi ob¬ 
serverede genstanden gennem tre en halv ti- 
me“ (overskrift i Fredericia Dagblad den 7. 
august). 

I dagene fra den 5. august oplevede vi igen 
i Danmark en UFO-bølge over hele landet. 
Den 5. august var vejret klart og vindstille, 
en rigtig dejlig sommeraften, som sikkert har 
lokket mange udenfor. 

Rapportcentralen modtager daglig nye 
rapporter fra især 5., 6., 7. og 8. august. 
Grunden til at der rapporteres så meget i 
øjeblikket har naturligvis en årsag. Vejret 
var dejligt og indbydende til en aftentur, 
aviserne fra så godt som hele landet har flit¬ 
tigt skrevet om observationer. Har naboen 
set et eller andet, og der samtidig står i avisen, 
at både politiet, flyvevåbnets flyveleder og 
observatoriet for rumforskning i Rude skov 
står uforstående overfor fænomenet og ikke 
kan forklare det, ja, så bør man vel selv se 
efter om der virkelig er noget om snakken. 

I dagene omkring den 12. august passerer 
Jorden gennem en stjerneskudshob kaldet 
Skt. Laurentie Tårer, hvorfor man hvert år 
først i august vil kunne se masser af stjerne¬ 
skud. Stjerneskud er egentlig små sten, ofte 
ikke større end sandskorn, som passerer gen¬ 
nem atmosfæren og brænder op. Man mener 
at småstykkerne stammer fra en komet, som 
er gået i opløsning. Hvilken komet det er, 
ved man ikke i dette tilfælde. En del af de 
rapporter, der er sendt ind til Rapportcen¬ 
tralen, tyder da også mest af alt på, at det 
er stjerneskud, der er observeret. Et par rap¬ 
porter omtaler helt sikkert satellitter, som er 
blevet misforstået af observatøren. 

Tilbage bliver en meget stor stak rapporter, 
som ikke kan forklares. 

I en artikel i Holstebro Dagblad den 7. au¬ 
gust 1975 med overskriften „Livlig UFO-ak- 
tivitet over store dele af Midtjylland“ afviser 
ingeniør Rye-Nielsen, Observatoriet for Rum¬ 
forskning i Rude Skov, at der skulle være 
tale om satellitter. - Jeg kan ikke give en 
jordnær forklaring på de observationer, der 
er sket, siger han. Citat slut. 

Aktuelt skriver den 7. august 1975. „Hele 
Europa stønner. Kun en jysk UFO lod sig 
ikke gå på af varmen cc . Citat slut. 

Men drejer hele historien sig kun om ét 
UFO, eller har der været flere over Dan¬ 
mark? 

Den 5. august står hr. D. i sin have i Må¬ 
løv og iagttager gennem en kikkert fald¬ 
skærmsudspring fra stor højde. Med ét bliver 
han opmærksom på et hvidgråt, nålehoved¬ 
stort objekt. I kikkerten bemærkede han, at 
objektet kun bevægede sig ganske lidt og da 
i vuggende bevægelser. Lysstyrken varierer 
hele tiden. Tidspunkt: kl. 18.40-19.00. 

Observatøren iagttog objektet i ca. 20 
minutter. Han mente at det var en vejr¬ 
ballon, indtil objektet med ét accellererede, 
hvorved højden øgedes betydeligt. På under 
1 minut var objektet ude af syne, det for¬ 
svandt mod syd-sy døst. 

Ca. kl. 22.00 observerer en mand fra Aj- 


strup Strand ved Århus et ovalt, blåt skin¬ 
nende objekt. Objektet flyver på en kurs fra 
vest mod øst, 45° over horisonten. 

På samme tidspunkt observeredes fra Kol¬ 
ding 2 hvidt-lysende objekter. Det ene ob¬ 
jekt fløj fra nordvest mod sydøst; lyset pul¬ 
serede. Det andet objekt kom fra syd mod 
nord, og lyset var her konstant. En vagt¬ 
mester fra Holstebro beretter både til SUFOI 
og Holstebro Dagblad, at da han og hans hu¬ 
stru tirsdag aften (mellem 22.00-22.20, ob¬ 
servationstid: 5 minutter. C.H.) sad på ter¬ 
rassen, observerede de to lysende genstande. 

- Den ene kom fra sydvest og gled over 
himlen mod nordøst. Den anden kom fra 
nordvest mod sydøst. Den sidste blinkede me¬ 
get kraftigt. 

— Vi ville kunne se, hvis det havde været 
et fly, og det var det ikke. Vi er overbevist 
om, at der var tale om en UFO. 

- Genstanden, som kom fra sydvest, var 
en del større end genstanden, som blinkede. 
Jeg prøvede at indfange genstandene med 
en kikkert, men det lykkedes ikke. Lyset fra 
dem mindede nærmest om flammen fra en 
tændstik. Citat slut. 

I Odense iagttager en stud. polyt. kl. 22.25 
et objekt gennem kikkert (7x50). Observa¬ 
tøren anslår afstanden til objektet til 500 me¬ 
ter, størrelsen til 20 meter og hastigheden til 
350 km/t. Objektet kom fra øst (100°) og 
forsvandt mod vest-nordvest (300°). 

Observatøren stod i haven og så på stjer¬ 
ner gennem kikkert, da 4 satellit-agtige ob¬ 
jekter passerede over himlen samtidig. Plud¬ 
selig gled en lys ,,skygge“ ind i kikkertens 
synsfelt. Da objektet befandt sig næsten lige 
over observatøren, virkede det mere metal- 
agtigt af udseende end før. Det havde 2 sorte 
bånd tværs over ,,kroppen“; desuden skim¬ 
tedes svagt en centerakse (længdesymmetri¬ 
akse) og 2 hvidt/grønhvidt fosforescerende 
lys, der befandt sig midt mellem de 2 sorte 
tværliggende bånd (svagere end de bagved¬ 
liggende stjerner). Objektet ændrede ikke 
udseende, men forblev stationært under hele 
,,flugten“. Da ingen var i stand til at spore ob- 

jektet med det blotte øje, ville observatøren 
give kikkerten til sine forældre; imens for¬ 
svandt objektet. Observatøren, der i ti år har 
haft fly/helikopter som hobby, mener ikke 
det ved hjælp af konventionelle metoder er 
muligt at holde et sådant fartøj i luften. 



| 1 

Observatøren føler sig ligeledes overbevist 
om, at der ikke kan være tale om en fugl 
med asymmetriske striber og 2 cykellygter. 

Kl. 22.30 observeredes et gulligt objekt fra 
Tåstrup. Objektet kom fra nord med retning 
mod syd. Ud for observatøren drejede ob¬ 
jektet brat 90° og fløj mød øst; farten var 
enorm. 

Flere personer, som opholdt sig på en al¬ 
tan, København 0, så med det blotte øje, 
kl. 22.30 et lysende hvidt objekt, som med 
et interval på et par sekunder udsendte en 
serie blink, hvorefter det forsvandt, for så at 
dukke op et par grader forskudt fra sin op¬ 
rindelige position. Dette gentog sig ca. 15-20 
gange, og hver gang skete der en kursæn¬ 
dring. Observatørerne fulgte objektet ca. 
5-6 minutter, hvorefter det forsvandt i nord¬ 
østlig retning. 

Kl. 23.00 observeredes fra Brabrand 4 gult 
lysende objekter. Objekterne kom flyvende 
fra syd mod nord, ca. 60° over horisonten, 
med stor hastighed. De kom flyvende på en 
ret linie med lige stor afstand. De to bagerste 


objekter nærmede sig hinanden, som var de 
ved at overhale de foran flyvende. Objekter¬ 
ne forsvandt bag taget på observatørens hus. 

En ung mand fra Borbjerg nær Holstebro 
kom kl. 23.15 kørende på motorcykel med en 
kammerat på bagsædet. De kørte mod nord¬ 
øst ad vejen fra Holstebro til Skive, da de 
på himlen så en række uidentificerede gen¬ 
stande. Hvor vejen svinger fra mod Bor¬ 
bjerg, standsede de op og iagttog i 5-10 mi¬ 
nutter en stor, stærkt lysende genstand. Den 
havde en ring omkring sig, der skiftede mel¬ 
lem grønt og violet. Objektet havde samme 
lysstyrke som fuldmånen. Det var klart og 
vindstille; Månen var ikke oppe. 

Der var to små objekter på hver side af 
det store. Medens observatørerne iagttog ob¬ 
jekterne, drejede det store tre gange i alt. 
Hver gang drejede det 90° mod højre, hvor¬ 
efter det stod stille. Da observatørerne nåede 
hjem, ringede de først til flyvestation Karup, 
derefter til Holstebro politi. 

Den vagthavende på politistationen beor¬ 
drede to patruljevogne ud til området. Fra 
en position lidt øst for Skave så politifolkene 
i den ene patruljevogn en klart lysende gen¬ 
stand bevæge sig fra sydvest mod nordøst, 
meget højt på himlen. Det tog genstanden 
ca. 20 sekunder at passere over himmelbuen. 


SUFOI Lolland-Falster 

I vinterens løb arrangeres sammenkomster for 
UFO-NYTs læsere på Lolland-Falster. Der vil 
blive vist film og lysbilleder, ligesom der er 
lejlighed til at diskutere vor fælles interesse: 
UFO-fænomenerne. 

De af de fremmødte, som har lyst og inter¬ 
esse heri, vil få mulighed for at beskæftige 
sig med nogle af de forskellige emner, som 
SUFOI’s Efterforskningsafdeling løbende un¬ 
dersøger. 

De to første møder finder sted torsdag den 
2. oktober og torsdag den 30. oktober. De se¬ 
nere møder vil blive annonceret i UFO-NYT. 

Alle møder er kl. 19.30 og finder sted på 
Duegård, Nakskovvej 5, Volshave, 4920 Sølle¬ 
sted, tlf. 03 - 94 11 69. 

Vel mødt! 

Ole Henningsen 

! _ 

I det øjeblik det forsvandt, kom en ny gen¬ 
stand, eller måske den samme, tilbage i den 
samme bane, blot i modsat retning. Dette 
gentog sig flere gange. 

Den anden patruljevogn observerede fra 
en position nær Borbjerg et objekt på stør¬ 
relse med en almindelig flyvemaskine, oval 
af form og med en søjle gennem midten. 
Observationerne blev optaget i politiets døgn¬ 
rapport, oplyser vagthavende. Kl. 00.55 kon¬ 
taktede Holstebro politi flyvestation Karup 
og bad vagthavende flyveleder om at af/be¬ 
kræfte, at der befandt sig et lysende objekt 
i nærheden af flyvestationen. Flyvelederen 
observerede et lysende objekt, der skiftede 
farve fra rødt til grønt til helt hvidt. Objek¬ 
tet befandt sig i retningen stik nord (360°) 
ca. 10° over horisonten. Objektet stod ube¬ 
vægeligt til kl. 01,25, hvorefter det langsomt 
forsvandt i nordvestlig retning og var helt 
forsvundet i løbet af 10 minutter. 

Ekstra-Bladet den 7. august 1975 skriver: 


„Er det varmen eller UFO’er?“ 

Selv flyvevåbnet, som plejer at være meget 
tilbageholdende og skeptisk i den slags sa¬ 
ger, indrømmer blankt, at der ikke findes 
en naturlig forklaring på fænomenerne, som 
blev iagttaget i området mellem Herning og 
Holstebro. 

- Jeg er ikke i tvivl om, at det var UFO’er, 
siger flyvelederen, som havde nattevagten i 
flyvestation Karup’s flykontrol. Han så selv 
de flyvende objekter og kunne samtidig kon¬ 
statere, at der hverken var militære eller ci¬ 
vile fly i luften på dette tidspunkt, ligesom 
objekterne ikke kunne observeres på radar¬ 
skærmen. Citat slut. 

Major S. Nielsen, flyvestation Karup, ta¬ 
ger det mere koldt, og siger til Jyllands Posten 
den 7. august, at efter de oplysninger, man 
har fået, kan der udmærket være sket en 
forveksling med satellitter. Nu fremgår det 
ikke af artiklen, hvorvidt majoren selv så 
„satellitten 4 *, som ifølge flyvelederen befandt 

sig i ca. 4.000-6.000 fods (1200-1800 meters) 
højde, stationært i ca. 30 minutter og blin¬ 
kende med klart synligt skarpt lys, rødt, grønt 
og hvidt. Hvis majoren har læst flyvelederens 
rapport, med alle detaljer, har han muligvis 
skiftet mening med hensyn til sin satellit¬ 
teori. Rapporten fra flyvelederen er sendt til 
F ors varskommandoen. 

Til Berlingske Tidende den 7. august 1975 
siger vagthavende officer på flyvestation Ka¬ 
rup: „Det var ikke muligt at få den mystiske 
genstand ind på radarskærmene, derfor blev 
der ikke sendt fly op; noget vi ellers altid gør, 
hvis instrumenterne fortæller os, at det er 
en genstand, der er forholdsvis tæt på. Nu 
må man være klar over, at der flyver tusind¬ 
vis af metaldele rundt om Jorden fra de man¬ 
ge raket-eksperimenter, og at det er uhyre 
svært med det blotte øje at bedømme af¬ 
standen. (Ifølge Smithsonian Astrophysical 
Observatory er der 3411 registrerede satel¬ 
litter, udbrændte rakettrin m. v. i omløb pr. 
8. juni 1975). Vidste man ikke bedre, skulle 
man eksempelvis tro, at alle stjerner var lige 
langt borte.“ Citat slut. 

I Borbjerg fortsatte observatørerne deres 
iagttagelser, nu bl. a. ved hjælp af kikkert 
(10x50). Observatørerne så, at det store ob¬ 
jekt foretog spiralbevægelser nedad omkring 
30° til 20° over horisonten, hvorefter det 
gik tilbage til sin udgangsposition. 

Tilsyneladende signalerede de tre objekter 
til hinanden. De små objekter havde hen¬ 
holdsvis et grønt lys på den ene side og et 
rødt lys på den anden. De lyste hele tiden 
enten rødt eller grønt. Når de lyste grønt, 
svarede det store objekt tilsyneladende igen 
ved at blinke grønt; når de lyste rødt, reagere¬ 
de det store ikke. 

Der hørtes ikke en lyd fra objekterne under 
observationen. Både observatørerne fra Bor- 
bjerg, politibetjentene og flyvelederen iagttog 
objekterne med det blotte øje samt med kik¬ 
kert. Ingen af de ovennævnte vidner så en 
fast kontur, så de er ikke i stand til evt. at 
tegne formen på objekterne. Dog er alle 
enige om, at det drejede sig om et eller an¬ 


det særdeles håndfast, et legeme eller måske 
en krop, og ikke bare et lys. 

Fra Resen observeredes i tidspunktet mel¬ 
lem kl. 00.15 og 00.45 den 6. august et ob¬ 
jekt som stod næsten stille, hvorefter det be¬ 
gyndte at bevæge sig i vestlig retning. Obser¬ 
vatøren fortæller, at han kunne ane en oval 
kontur med to stærkt lysende prikker, som 
blinkede i farverne hvidt, rødt og grønt. 
Desuden opdagede han en meget speciel ef¬ 
fekt. Blot han kiggede på objektet nogle få 
sekunder, var det som om alt andet lys fra 
himlen forsvandt. Det var helt uhyggeligt, 
fortæller han. 

Kl. 00.30 observeres 3 objekter, rødlige og 
på størrelse med en ært, målt i udstrakt arm, 
flyvende ved siden af hinanden på linie. Ob¬ 
jekterne „steg op“ fra Køge bugt og for¬ 
svandt i zenith 2-3 minutter senere. Observa¬ 
tøren opholdt sig ved Brøndby Strand. 

Forklaringen på observationerne står i Ek- 
stra-Bladet den 8. august 1975: „Bruger 
UFO’erne Kattegat som base?“ - Fremmede 
kloders rumskibe henter energi ved Æbelø, 
hævder major i flyvevåbnet. 

En major i' Det danske Flyvevåben er over¬ 
bevist om, at vi jævnlig får besøg af rumskibe 
fra fremmede kloder - og at de oven i købet 
bruger havet omkring den lille ø Æbelø som 
en slags base! 

Majoren hævder, at både hans egen og 
andre eksperters forskning viser, at rumskibe¬ 
ne netop på det sted er i stand til at tappe 
Jorden for dens rotationsenergi. Citat slut. 

(Behøver vi tilføje navnet på denne major, 
der som sædvanlig kender hele sandheden 
(der dog har en vis tilbøjelighed til at blive 
ændret lidt gennem årene) ? Hvis der er no¬ 
get om snakken med, at CIA på internatio¬ 
nalt plan - ved hjælp af latterliggørelse - be¬ 
kæmper alle forsøg på seriøs UFO-forskning, 
gør denne major sandelig et glimrende job 
for dem! red.). 

7. august 1975, kl. 21,55-23,02 observeres 
fra henholdsvis Kolding og Øster-Højst (Søn- 

derjyIland) 1, måske 2 gul-hvide nålehoved- 
store objekter. 

Objektet fløj med stor hastighed fra nord 
mod syd. I det øjeblik det var ude af syne, 
kom det tilbage på den samme kurs, blot i 
modsat retning. Ind imellem kom det til syne 
i øst eller vest og foretog den samme manøv¬ 
re. 

Fra Søborg observeredes kl. ca. 23.00 et 
hvidt nålehovedstort objekt, som med stor 
hastighed fløj mod zenith for pludselig at 
ændre kurs. Det drejede 90° 4 gange uden 
at ændre hastighed, hvorefter det fortsatte 
på sin oprindelige kurs. 

8. august 1975. Fra Dronningmølle Strand 
iagttager mindst 4 personer et kugleformet, 
nålehovedstort, hvidgult objekt. Objektet 
kom flyvende fra nord 30° over horisonten; 
det dalede langsomt. Efter 5 minutters ob¬ 
servation, kl. 22.35, var objektet så nær van¬ 
det, at det gav genskin i vandoverfladen. Ob¬ 
jektet forsvandt i sydøst. 

Kl. 22.55 observerer en mand i Næstved 
et skyggelignende objekt. Observatøren stod 
og betragtede nattehimlen og meteorerne, da 
objektet med ét dukker op fra øst. Det fløj 
30° over horisonten mod vest, ganske lang¬ 
somt, hvilket gav observatøren og et vidne 
rigelig tid til at betragte det gennem en kik¬ 
kert (7x50). Objektet havde nærmest form 
som en boomerang med 6-8 mørke huller; 
bag det var der ligesom en lysende sky. 

Objektets størrelse anslås til 4 meter i dia¬ 
meter og afstanden fra observatørerne til 2- 



300 meter. Objektet var lysegråt, observatio¬ 
nen lydløs. 

Fra Assens meldes om et tiøre stort objekt 
kl. 23.30. Objektet, der var kraftigt lysende, 
kom fra syd og forsvandt mod nord. 

9. august 1975. En mand, der til daglig ar¬ 
bejder i Kastrup lufthavn, blev sammen med 
en veninde under en aftenspadseretur nær 
Egebjerg campingplads kl. 23.00 opmærksom 
på et UFO. Objektet kom bagfra fra nord¬ 
vest hen over observatørerne. Farven var lys 



orange, størrelsen anslås til 10-15 meter. Af¬ 
standen fra observatørerne til ca. 12.000 fod 
(3,6 km). Da objektet havde passeret obser¬ 
vatørerne, stod det med ét stille. Efter ét 
minut accellererede det med en anslået ha¬ 
stighed på 1000-2000 km/t. mod nordøst. 
Objektet, der var lydløst, skinnede meget 
kraftigt og forsvandt først helt ud af syne 
efter 5 minutters forløb. 


„Vestkysten-Nord“ bragte den 12. august 
følgende artikel om observationen den 5.-6. 
august, skrevet af Leif Bendtsen. 

EN ALMINDELIG ÅL OG TO TALLERKENER 

En mærkelig fornemmelse, når UFO’er blan¬ 
der sig i ålefangst ved Herborg Bæk. 

De lune augustnætter som nu, er tid for 
ålefangst, en spændende tid for folk, der hol¬ 
der af denne syssel, vel mest fordi man efter 
en sådan nat ved å eller bæk, på jagt efter 
ålen, altid er en oplevelse rigere. Selv efter 
en dårlig fangst er der noget at berette. 

Nu er lystfiskerhistorier nok ikke altid de 
mest troværdige, men når to hærdede poli¬ 
tibetjente fra Holstebro med en rapport kan 
bevidne en hændelse en augustnat, der ikke 
har det mindste med ål og fisk at gøre, går 
det vel an at fortælle, trods al skepsis, hvad 
en ålefanger kan komme ud for: 

Det er en øjenvidneskildring af de utrolige. 
Scenen er ved Herborg Bæk, en sen aften. Ti¬ 
den er helt sat af til „at gå efter ålen“, og i 
det ærinde skal man også have tålmodighed. 
I en pause i fiskeriet blev der tid til en so¬ 
davand, ikke noget som helst andet, og prop¬ 
pet op på stedet. 

Når man drikker af en flaske vender man 
blikket opad. På den mørke augusthimmel 
var der så pludselig det, der først lignede en 
flyvemaskine, blinkende rødt, grønt og en 
ejendommelig blå farvetone. Det hele bevæ¬ 
gede sig med god fart, og forklaringen på, at 
det var en flyvemaskine, var god nok, ind¬ 
til det flyvende objekt pludselig holdt stille 
i luften, men stadig blinkende. For at fast¬ 
holde en forklaring måtte det jo så være en 
helikopter, men heller ikke denne løsning 
kunne rigtig holde efter nærmere eftertanke. 
Efter farten og lysblinkenes styrke kunne den 
ikke være ret højt oppe, men den kendte 
helikopterlyd udeblev, kun noget, der min¬ 
dede om svage regelmæssige vibrationer lod 
sig høre, og da den stoppede op, var den tavs. 
Så længe den fløj var flyveretningen fra vest 
mod øst, måske en kende mod nordøst, og 
stoppet må angives til et punkt på den nord¬ 
østlige himmel. 

To minutter senere kom et nyt flyvende 
objekt, helt forskelligt fra det første, men 
lige så uidentificeret. Flyveretning og højde 
var omtrent den samme som det første objekt, 
og det blinkede også livligt, men nu var det 
klare hvide blink. Der hørtes ikke en lyd, og 
farten betydelig større end en jetjager kan 
præstere. 

Lyset var meget tydeligt. Ikke en sky på 
himlen og godt udsyn til alle sider. Alligevel 
kunne også denne tingest udføre det kunst¬ 
stykke at stoppe op, omtrent samme sted som 
den første. Det hele virkede utroligt, og be¬ 
greber om små grønne væsener begyndte så 
småt at røre på sig i fantasien, men hvis de 
var med, blev de i hvert fald på deres po¬ 
ster og helt usynlige fra positionen ved Her¬ 
borg Bæk. 

Havde den første tingest ikke stoppet op, 
kunne det godt have været en flyvemaskine. 
Tingest nummer to var tilsyneladende langt 


den største, og for ikke at kalde den taller¬ 
kenformet, var den vel nærmest oval. Mær¬ 
kelige aflange lyssøjler i glimtene hører også 
med til beskrivelsen af denne forunderlige 
tingest. 

Opvisningen varede vel en halv snes mi¬ 
nutter i alt, så var forestillingen forbi. Hol- 
stebrobetjentene har foruden at skrive rap¬ 
port også fortalt om formentlig det samme 
tallerkenshow i regionalradioen, hvor de har 
bedømt positionen af de flyvende objekter til 
et sted mellem Holstebro og Herning. Set fra 
Herborg Bæk er denne position yderst rime- 

>ig- 

Flyvestation Karup har også observeret de 
sære tingester, og til regionalradioen hævder 
de med bestemthed, at der ikke var militær 
aktivitet, som det hedder, i dette tidsrum, så 
heller ikke her er der en fornuftig forkla¬ 
ring. 

Familiens yngste, 10 år, var med på fiske¬ 
turen, og så det hele. Han var ikke et øje¬ 
blik i tvivl om, at det var en flyvende taller¬ 
ken, og naturligvis skulle han også stille det 
u-undgåelige spørgsmål: - „Tror du på fly¬ 
vende tallerkener?" „Nej, da, - men indtil 
videre skal du ikke spørge om mere". 

Ret beset er det noget besværligt at beskri¬ 
ve to uidentificerede flyvende objekter, der 
uden påviselig grund blander sig i en ret 
uskyldig ålefangst. Det var varmt i denne 
tid, men ikke varmt nok til at forklare de to 
tingester over Herborg Bæk. 

Begge tingester var tilstrækkelig tydelige 
til at bortvejre enhver tvivl om synsbedrag, 
men også tilpas utydelige til ikke at kunne 
sammenlignes med noget kendt. De kom fra 
vest, stoppede op og forsvandt igen mod 
nordøst, efterladende en mærkelig fornem¬ 
melse af de uforklarlige. 

Vi fangede da en ål, en ganske almindelig 
ål, helt som en ål skal være - heldigvis. 

Information bragte den 18. august en iro¬ 
nisk artikel med overskriften „UFO’en over 
Holstebro". Artiklen slutter med - citat: 

„Mandag var 100 året for den danske 
eventyrfortæller H. C. Andersens død. Alle- 

rede den gang kunne historien om, hvorledes 
en fjer blev til fem høns, fortælles. 

Om fjorten dage regner danske UFO-or- 
ganisationer med at kunne give et bud på, 
hvad civile og uniformerede jyder så i tirs¬ 
dags. Det er ganske vist . . .“ citat slut. 

Ganske vist kan vi ikke fortælle de involve¬ 
rede observatører, hvad de har set, men det 


har nok ikke været en (avis) ands fjer der 
blev til fem høns? 

Tager man hensyn til observatørernes sta¬ 
tus, flyveleder, betjente og andre troværdige 
personer, må konklusionen nok blive, at Dan¬ 
mark havde besøg af et eller flere UFO’er 
midt under hedebølgen i august måned, det 
Herrens år 1975. C.H. 


SCANDI -hjørnet 

ved Carsten H. Pedersen 

Under denne rubrik bringer vi nyt og 
gammelt fra vore skandinaviske nabo¬ 
lande. Foruden rapporter vil vi med 
mellemrum bringe nyt om UFO-forsk- 
ningen i disse lande. 


SVERIGE: 

Kalmar, Germundslycke 16/2 1975. 

Stig Edenberg, Kalmar, interesseret amatør 
astronom, kom op på redaktionen i går og 
berettede om et objekt i rummet. 

Stig Edenberg fortæller, at han i søndags 
omkring kl. 18.55-19.05 observerede et stærkt 
lysende objekt i stjernebilledet Giraffen. Lys¬ 
styrken var stærkere end Polaris i Lille Bjørns 
stjernebillede, men svagere end Capella i 
stjernebilledet Kusken. 

- Ved første blik på stjernehimlen i begyn¬ 
delsen af en spadseretur opdagede jeg en 
svagt lysende stjerne, siger han. Den var i 
Giraffens stjernebillede. Jeg betragtede den 
i ca. 2 minutter. Derefter gik jeg hundrede 
meter. Den var der stadig. Betragtede min 
nye planet i yderligere to minutter, fortsatte 
hundrede meter og iagttog den ét-to minut¬ 
ter endnu. 

- Næste gang jeg kiggede op, måske efter 
to-tre minutter, var den væk, slutter hr. 
Edenberg. 

Oskar shamns-T idningen 18/2 1975 
UFO-Rapport 3/75 


Der var andre end ingeniør Stig Edenberg fra 
Stensovågen i Kalmar, som søndag aften så 
et af ham i tirsdags avisen skildret himmel¬ 
fænomen, som han troede var en ny, stærkt 
lysende stjerne, som senere forsvandt. I alt¬ 
fald to damer har også set det, den ene i Kal¬ 
mar, den anden i Halltorp i Germundslycke. 
Damen i Halltorp er fru Jane Peterson, 53 
år gammel, som sammen med sine sønner, 
den tyveårige Bengt og den femtenårige Egil, 
søndag aften fra kl. 20 og i to og en halv 
time så et lysende objekt komme sejlende og 
standse på himlen over trætoppene i en skov 
nær stedet hvor familien bor. 

Damen i Kalmar, som også så et himmel¬ 
fænomen søndag aften, er Anna Berg, Norr- 
gårdsgatan. Hun så omkring kl. 18 ikke ét 
men to stærkt lysende objekter på himlen; 
det ene skinnede noget svagere end det an¬ 
det. Hun siger, at hun aldrig før har set et 
så stærkt koncentreret lys. I lang tid iagttog 
hun fænomenet uden at fatte hvad det var. 

Medens familien i Halltorp iagttog objek¬ 
tet, begyndte det at skifte farve og blinkede 
rødt, blåt, gult og hvidt. Jeg blev bange, siger 
fru Peterson, og ringede til F 12 i Kalmar. 
Dér kunne man ikke give nogen forklaring. 
Der var ingen fly oppe på daværende tids¬ 
punkt. 

Efter at have stået stille begyndte objektet 
at bevæge sig i zig-zag over himlen, fra ven¬ 
stre mod højre og tilbage, altsammen med et 
blinkende lys, hvorpå det dykkede over Hall¬ 
torp og sejlede over trætoppene. Kl. 20.30 
kontaktede fru Peterson igen F 12. Her for¬ 
klarede man, at man ikke vidste hvad det 
var og at man ikke havde nogen vejrballon 
oppe. 


192 UFO-NYT 5-75 




Fru Peterson og de to sønner betragtede 
som sagt objektet i omkring to og en halv 
time. Kl. 22.30 begyndte det at flytte sig fra 
venstre mod højre, hvorpå det bevægede sig 
sydpå i retning mod Oland. Det lyste klart 
gult til det forsvandt ud af syne, siger fru 
Peterson. 

Oskarshamns-Tidningen 20/2 1975. 

UFO-Rapport 3/75. 

Arboga 22/3 1975 

Nattevægter Sven-Evert Ekholm iagttog nat¬ 
ten til lørdag et himmelfænomen. Ekholm 
var netop vendt hjem fra sin arbejdsplads, da 
han fra sin bopæl, Vasastan i Arboga, så et 
rødligt objekt, stort som en halvmåne og med 
form som en rugbybold. Fænomenet sås mod 
nord over en skov mellem kl. 3 og 4 om mor¬ 
genen. 

- Venstre side forsvandt mere og mere, så 
objektet til sidst lignede en cigar, inden det 
forsvandt efter ca. 5 min. Som nattevægter er 
jeg fortrolig med at iagttage himlen, stjerner, 
Månen og satellitter. Men noget sådant har 
jeg aldrig tidligere set, beretter hr. Ekholm. 
Det var stjerneklart, og Månen var allerede 
gået ned. Objektet stod stille over skoven. 
Det virkede, som forsvandt den halve side 
lidt efter lidt. Objektet målte ca. 5 cm set 
fra observationsstedet. 

Arboga Tidning 25/3 75. 
UFO-Rapport 3/75. 

Kolsva 25/3 1975 

Britt-Marie Andersson og Hedvig Jonsson fik 
tirsdag morgen lidt af et chok, da de pludse¬ 
lig opdagede et orangefarvet objekt svæven¬ 
de over lægehuset. 

Britt-Marie Andersson beretter: 

- Da jeg cyklede fra min bopæl i Bergtor- 
pet omkring et kvarter i fire om morgenen, 
opdagede jeg et mærkeligt objekt på himlen. 
Jeg kiggede ikke så nøje på det den gang, 
men da jeg kom til den plads hvor jeg plejer 
at hente aviserne, så jeg objektet igen. I luf¬ 
ten lige over lægehuset svævede et orange¬ 
farvet objekt, formen lignede en stor bold, 
men den havde ligesom en bule indad på 
undersiden. 


- Min arbejdskammerat Hedvig kom i det 
samme, og jeg spurgte om hun så det samme. 
Det gjorde hun. Sammen iagttog vi det mær¬ 
kelige objekt. Det gav ikke en lyd fra sig og 
stod helt stille, derimod ændrede den formen. 
Bulen voksede udad og objektet blev helt 
kuglerundt. Efter fem minutters forløb blev 
farven svagere, og til sidst forsvandt objektet. 

Britt-Marie og Hedvig blev naturlig nok 
opskræmte af hændelsen, i særdeleshed Britt- 
Marie. Hun har nemlig set et UFO-fænomen 
tidligere. Det skete for ca. tre år siden, da 
hun på græsplænen foran en gård i Kolsva så 
et æggeformet sølvglinsende objekt. Objektet 
befandt sig lidt over jorden. Mellem jorden 
og objektet iagttog Britt-Marie noget som 
lignede et kraftfelt eller en luftpude. Det lige¬ 
som dirrede, siger hun. 

Vestmanlanns Låns Tidning 26/3 75. 

UFO-Rapport 3/75. 

Trands 13/4 1975 

- Det havde en flyvende tallerkens karakteri¬ 
stiske form, et cirkelformet objekt med en 
kuppel på oversiden. Et kraftigt gulhvidt skin 
var synligt over skovbrynet mod vest. 

Det beretter vagtmester i Missionskirken, 
Allert Magnusson. Hele familien iagttog søn¬ 
dag aften dette lysende objekt omkring kl. 
22.15-22.30. Fru Birgit Magnusson betragte¬ 
de objektet med kikkert og beretter at „tal¬ 
lerkenen stod stille over skovbrynet mellem 
Troils jon og Hoganloft. Derefter bevægede 
det sig og forsvandt sagte, men kom tilbage 
efter nogle minutter. - Det kan umuligt have 
været en stjerne, både formen og størrelsen 
taler mod dette. Det var heller ikke en heli¬ 
kopter eller flyvemaskine. Jeg har også me¬ 
get svært ved at tro, at det var en vejrballon, 
siger Allert Magnusson. 

Trands-Posten 14/4 1975. 
UFO-Rapport 3/75. 

NORGE: 

„ Svæveflyvning , UFO-NYT og meget mere 
til publikum™, - hedder det i en norsk avis¬ 
artikel, som fortsætter: - Søndag den 24. au¬ 
gust åbnes portene til militærflyvepladsen 


UFO-NYT 5-75 193 


Kjeller; det er femte gang det sker i flyve 
pladsens mere end 60 års historie. Siden 1960 
har man arrangeret åbent hus hvert tredje 
år, og i 1972 var der mellem 8.000 og 10.000 
mennesker, som besøgte Forsvarets Forsy¬ 
ningskommando på Kjeller. Arrangementet 
byder på alt fra flyveopvisning, faldskærms¬ 
udspring, rundvisning i flyværkstederne og 
udstilling af Forsvarets flytyper fra 1912 til 
i dag og fremtidige flytyper, nemlig YF 16, 
ved siden af en række andre udstillinger. Me¬ 
ningen bag arrangementet er, at familier og 
andre interesserede kan få den store arbejds¬ 
plads at se, og hvad der foregår der, ved 
siden af at man gerne vil vise ungdommen, 
hvilke tilbud Forsvaret kan give de unge 
som arbejdsplads og uddannelsescenter. Af 
de mere specielle udstillinger kan vi fortælle, 
at Norsk UFO-Center Østlandet kommer 
med en del interessant materiale. 

Artiklen fortæller herefter lidt om proble¬ 
merne med parkeringspladser til det forven¬ 
tede antal besøgende, lidt historie om det 
norske luftvåben m. v. Sidst i artiklen står: 

Specielt på årets åben dag-arrangement 
bliver en udstilling fra Norsk UFO-Center i 
Lillestrøm. Finn Klevan og Sverre Mandrup 
mener, at netop dette kan blive meget inter¬ 
essant. UFO-Centret har mange spændende 
ting at fortælle om. 

Namsenfjord-UFO’et 

UFO’en opdaget 
(18. juli 1975) 

I går begyndte medlemmer fra Norsk UFO 
Center at lokalisere den torpedoformede gen¬ 
stand i fjorden ud for Sundsøya i Namsen- 
f jorden. 

Et instrument, som blev sænket ned i søen, 
kom højst sandsynligt i kontakt med et eller 
andet på bunden. Instrumenterne gav ikke 
noget udslag, dybden var 50 meter. 

Mysteriet i Sundsråsa stadig uløst 
(22 juli 1975) 

Eftersøgningen efter UFO’en er slut for den¬ 
ne gang. Spørgsmålet om, hvad der befinder 
sig på bunden af søen, er stadig uløst. Under¬ 
søgelserne i år har imidlertid bekræftet, at 


der er noget på bunden, som virker malpla¬ 
ceret på den ellers så flade lerbund. Den 
elektroniske sonde, som blev benyttet i år, 
gav ikke noget udslag, men sonden eller kab¬ 
let, som blev benyttet, berørte givetvis den 
torpedoformede genstand. 

Vil Norsk UFO Center fortsætte undersø¬ 
gelserne i Sundsråsa næste sommer? Spørgs¬ 
målet stilles til centrets leder, Kolbjørn Stein- 
ødegård. 

- Så længe vi ikke med 100 pct. sikkerhed 
har nogen naturlig forklaring på dette, og 
så længe vi har mulighed for at finde noget 
på basis af Lorents Johnsens forklaring, er 
der grund til at fortsætte undersøgelserne. 

Har du nogen forklaring på, at sonden ik¬ 
ke gav noget udslag, dersom det var en me¬ 
talgenstand, den har været i berøring med 
derude i Sundsråsa? 

- Det er muligt, at sonden ikke var rigtig 
konstrueret for at give udslag på denne spidse 
genstand. Den er nemlig konstrueret således, 
at den skal give udslag lige over, og det er et 
problem at træffe lige over en spids gen¬ 
stand, siger Steinødegård. 

Om der bliver nogen ny undersøgelse næ¬ 
ste år, kan han ikke fastslå nu, lige efter at 
denne sidste lige er afsluttet, men han for¬ 
tæller, at dersom der bliver nogen ny under¬ 
søgelse, vil det blive en kæmpeundersøgelse 
for at få fastslået, hvad dette mystiske på 
bunden af Sundsråsa egentlig er. Det vil blive 
aktuelt med en dykker, der kan gå ned på 
50 meters dybde. 

Uddrag fra Felles Avisa Namsos 
den 18 ., 21. og 23. juli 75. 


Aftenskole i ASTRONOMI 

LAFA har i samarbejde med FOF i Gentofte 
arrangeret aftenskole i astronomi. Kurset kø¬ 
rer hver mandag fra 6. oktober, i alt 66 timer. 
Prisen er kr. 175,-. Nærmere oplysninger kan 
fås hos FOF, V. Voldgade 85, 1552 Københ. V. 
Tlf. (01) 12 33 99. 

UFO-foto 


Flyvevåbnet undersøger foto 
taget i forbindelse med 
UFO-observation! 

Vi har tidligere i UFO-NYT (nr. 111975, si¬ 
de 24) beskæftiget os med en UFO-observa¬ 
tion foretaget af to unge mænd i en båd ved 
Femø i Smålandshavet. Observationen fandt 
sted lørdag, den 17. august 1974 kl. ca. 19.10. 
De to observatører beretter herom: 

„Vi befandt os i vor sejlbåd nær kysten 
lidt vest for Sietteren, der er den sydlige 
spids på Femø. Pludselig fik vi på himlen 
øje på en aflang genstand, stærkt metalglin- 
sende og formet som et luftskib. Højden over 
horisonten er ca. 65°, og genstanden befandt 
sig i retning af Sakskøbing, dvs. i syd-syd¬ 
østlig retning. Genstanden stod helt stille, 
hvilket var grunden til vor store opmærksom¬ 
hed, og yderligere, at der ingen erkendbare 
ydre planer var på genstanden. Himlen var 
stort set klar og blå, og der var en let vind. 

Efter ca. et halvt minuts forløb, hvor vi 
sejlede videre, iagttog den ene af os, hvor¬ 
ledes genstanden forsvandt op i den blå luft 
med accelererende hastighed. Samtidig af- 
tog metalglansen, og sluttelig var genstanden 
helt væk - ikke bag en sky eller lignende. 

Vi fik kort tid efter øje på genstanden igen 
- eller en lignende genstand! Denne gang var 
retningen mod Guldborg, d.v.s. mere i syd¬ 
østlig retning. Højden over horisonten var 
nogenlunde den samme som ved første ob¬ 
servation. Genstanden er stillestående i om¬ 
kring 1 minut, hvorefter den forsvinder til¬ 
syneladende udaf, bort fra os og er forsvun¬ 
det i løbet af ca. 30 sekunder. Den ene af 
os lagde mærke til, at der omkring genstan¬ 
den anden gang i ca. 15 sekunder var ligesom 
2 store lysende cirkler. Da den forsvandt var 
genstanden uden disse cirkler og sås kun som 
en metallisk lysende cigar. 



Denne udsnitsforstørrelse viser to diffuse , af¬ 
lange lys ved siden af hinanden. 


Størrelse 

Som hastigheds- og sammenligningsgrundlag 
befandt der sig en jetjager i samme område, 
dog øst for genstanden. Jetjageren fløj med 
forholdsvis lav hastighed, tydeligt markeret 
med sin hvide røgsky efter sig. Genstanden 
var ca. 5-6 gange større end jetjageren og 
meget stærkere metalglinsende. Det er ikke 
muligt at sige noget om højden og afstanden, 
men der hørtes ingen lyd fra hverken gen¬ 
stand eller jager, hvilket muligvis skyldes 
vinden. 

Den observerede genstand ændrede ikke 
form, udover at den ene af os så de nævnte 
lysende cirkler. Den samlede observationstid 
er i alt ca. 5 min. Det bør antages for givet, 
at den flyvemaskine, der befandt sig i om¬ 
rådet, næppe kan have undgået at observere 
genstanden. 

Da genstanden var stillestående under den 
sidste observation lykkedes det at tage et foto 
af genstanden med KODAK farve/negativ¬ 
film. Billedet blev taget med en 150 mm tele¬ 
linse.“ 

SUFOI-kommentar: 

Ægte foto 

Der er tale om en tilsyneladende „normal“ 
optagelse, idet negativfilmen på begge sider 
af „UFO-optagelsen“ indeholder almindelige 
optagelser. Der er derfor antagelig ikke tale 
om „flere forsøg for at få et godt skud i kas- 
sen“, men om en ægte optagelse foretaget 

som anført af observatørerne. Den originale 
negativfilm bærer heller ikke præg af for¬ 
falskninger. 

Men hvad kan man så se på fotoet? 

Der ses ved forstørrelser intet fast objekt, 
men to diffuse aflange lys ved siden af hin¬ 
anden, så de tilsammen næsten danner den 
omtalte „lysende cigar". 

En „lysende cigar u på himlen kunne for¬ 
årsages af en flyvemaskine, hvis krop reflek¬ 
terer solens stråler mod observatørerne. Men 
ikke alle kropsdele på en flyvemaskine vil 
reflektere sollyset samtidig, og på fotoet kan 
ikke ses nogen form for fast krop eller lig¬ 
nende. 

De to lys kunne så muligvis skyldes et fly, 
der fløj direkte mod observatørerne med lan¬ 
dingslysene tændt. Men ingen fly har disse 
lys tændt på en så ejendommelig position og 
på dette tidspunkt. Endvidere ville man også 
her kunne se forskellige dele af et sådant flys 
planer, hvilket altså ikke er tilfældet. 

Granskning af detaljer på farveforstørrel¬ 
ser på papir af dette foto er ligesom ved andre 
far ve-f oto undersøgelser meget stærkt hæm¬ 
met af, at de store fotofirmaer ikke mere 
fremstiller kopier på glat kopipapir, men an¬ 
vender såkaldt „lærredsoverflade", der ikke 
tager mod fingeraftryk m.v., men til gengæld 
ødelægger finere detaljer. 

(Medlemmer, der kan hjælpe os med adres¬ 
ser på fotoanstalter og laboratorier, der leve¬ 
rer farvebilleder uden )3 lærredsoverflade (( , 
bedes venligst kontakte undertegnede ). 

Flyvevåbnet undersøger fotoet 

Flyvertaktisk Kommando i Karup har til op¬ 
gave at beskæftige sig med, hvad der foregår 
i luftrummet over Danmark. Det var derfor 
nærliggende for SUFOI at henvende sig til 
Flyvertaktisk Kommando for at få deres vur¬ 
dering af, hvad der kunne have været årsag 
til denne observation, og oven i købet en ob¬ 
servation hvor der samtidig var taget et foto 
af det observerede. 

En henvendelse af 24. februar 1975 bilagt 


det originale farvenegativmateriale samt 2 
farveaftryk, gav følgende svar, dateret 16. 
april 1975, fra Flyvertaktisk Kommando, un¬ 
derskrevet af sektionschef, major B. Helldén, 
der tidligere overfor pressen har udtalt sig på 
FTK’s vegne i UF O-spørgsmål: 


Flyvertaktisk Kommando 

„Med henvisning til Deres brev af 24. fe¬ 
bruar 1975 skal Flyvertaktisk Kommando 
oplyse, at det ikke har været muligt at frem¬ 
skaffe informationer om hændelser, der kan 
sættes i forbindelse med de i Deres brev an¬ 
givne observationer. 

De anmodede om Flyvertaktisk Komman- 
do’s vurdering af, hvad der kan have været 
årsag til disse observationer. Flyvertaktisk 
Kommando må imidlertid beklage ikke at 
være i besiddelse af et tilstrækkeligt grundlag 
for en bare nogenlunde saglig vurdering." 

Nu er observationsberetningen arkiveret i 
SUFOFs rapportcentral, og fotoet ligger i 
vort fotoarkiv, men kan læserne bidrag med 
oplysninger til yderligere belysning af denne 
sag, hører vi meget gerne fra dem. 

Ole Henningsen, 
SUFOFs Efterforskningsafdeling 


Bogefterlysning! 

Til studiekredsbrug søges to bøger: 
„Kheopspyramiden og dens hemmelighed" af 
Johannes Hohlenberg samt „Pyramidevisdom" 
af Marius Frandsen. 

Henvendelse til: 

Frank Lerbæk, Sandalsvænget 17, 

5700 Svendborg. 

Tlf. (09) 21 5 8 44 efter kl. 18. 

En tegners opfattelse af „manden fra 
Higdon-tilfældet“. 


En 

usæd¬ 

vanlig 

jagttur 



Den 25. oktober 1974 var mr. Carl Higdon 
taget på jagt i den nordlige del af Medicin 
Bow Nationalskov. Jagten gjaldt elsdyr, og 
selv om dagen begyndte som alle andre dage, 
skulle denne jagttur blive en oplevelse, som 
Carl Higdon sent ville glemme. 

Higdon’s oplevelse var temmelig mærkvær¬ 
dig, for ikke at sige bizar. Ved 16-tiden ja¬ 
gede han syd for Rawlins. Han fortæller selv 
videre: 

„Jeg travede over bakken og fik øje på 5 
elsdyr. Jeg hævede riflen og skød, men kug¬ 
len bevægede sig kun ca. 15 m og faldt så til 
jorden!“ Higdon gik hen og samlede kuglen 


op og puttede den ned i en lomme i etuiet til 
hans feltflaske. „Jeg hørte så en støj, som fra 
en kvist, der knækker, og da jeg så over til 
højre fik jeg øje på en slags mand, der stod 
i træernes skygge/* 

Higdon anslog „manden tc til at være om¬ 
kring 185-190 cm høj og vejende omkring 82 
kg. Han var klædt i sort med sorte sko og 
bar et bælte med en stjerne på midten. Un¬ 
der denne var der et gult mærke. „Manden 
var temmelig hjulbenet, havde et skråt hoved 
og ingen hage. Han var tyndhåret og håret 
stod lige op på hovedet (se tegningen). 

Manden spurgte Higdon, om han var sul- 

ten, og da Higdon svarede, at det var han, 
kastede han nogle (4) piller hen til ham, 
hvoraf Higdon tog én. Pillerne var i en be¬ 
holder, noget lignende en „Dristan“-pak- 
ning(?), (øjensynlig af cellofan, da den var 
gennemsigtig). Han (Higdon) stak så pak¬ 
ningen i lommen. Higdon bemærkede også, 
at han forstod egentlig ikke selv, hvorfor han 
havde taget denne pille, da han normalt ikke 
engang brød sig om at tage en aspirin. „Man- 
den“ havde fortalt ham, at pillerne var „4- 
dages piller“, øjensynlig beregnet til at holde 
sulten nede med. 

Higdon sagde, at manden kaldte sig 
„Ausso“ og han spurgte Higdon, om denne 
kunne tænke sig at tage med ham. Hertil 
svarede Higdon, at det kunne han vel godt. 
Manden pegede med en slags vedhæng, der 
kom frem fra hans ærme. Straks derefter be¬ 
fandt Higdon sig i en transparent terning 
sammen med Ausso. Han befandt sig sidden¬ 
de i en stol med „bånd“ over armene, der 
øjensynlig skulle holde ham fast i stolen (der 
mindede om et højrygget „bucket seat“), 
samt et hjelmlignende apparatur på hovedet. 
Hjelmen lignede en rugbyhjelm, men havde 
to ledninger, der gik ud fra toppen og to fra 
siderne, som førte om bagved. På et slags in¬ 
strumentbord overfor hans stol så han tre 
håndtag af forskellig størrelse, forsynet med 
tegn, og disse håndtag blev betjent af Ausso. 

Carl Higdon var ret usikker m.h.t. denne 
ternings størrelse. Han fortalte, at der var et 
spejl foroven i højre side, hvori han kunne 
se spejlbilledet af de fem elsdyr, der syntes 
at være placeret bagved ham i et slags bur 
eller indhegning. De var ubevægelige, uden 
en eneste bevægelse, nøjagtig som de havde 
været, da han første gang fik øje på dem, 
før han mødte Ausso. Han anslog terningen 
til at være godt 2 m på hver led, men kunne 
ikke rigtig få det til at stemme med, at els¬ 
dyrene også kunne være der. 

Da Ausso pegede på det største håndtag 
med sit „vedhæng“ gik det nedad, og det 
føltes som om terningen bevægede sig. Efter 
at være lettet så Higdon et objekt formet som 
en basketbold under terningen, og han opfat¬ 
tede dette som værende Jorden. Der var end¬ 


nu en person i terningen, men vedkommende 
stod af, „forsvandt bare“, da de landede. 
Ausso fortalte, at de havde fløjet ca. 260.000 
lys-km (?). 

Uden for terningen kunne Higdon nu se 
et stort tårn, måske 30 m højt, med et skin¬ 
nende, roterende lys, og han hørte en lyd, som 
mindede om lyden fra en elektrisk barber¬ 
maskine. Lyset generede hans øjne temme¬ 
lig meget, så han måtte dække dem med ar¬ 
men. 

Uden for tårnet stod fem personer med 
menneskeligt udseende - en gråhåret mand 
omkring 40-50 år gammel, en brunhåret pige 
på 10-11 år, en blond pige på omkring 13-14 
år og en ung, mørkhåret mand og en lyshåret 
pige på 17-18 år. De var almindelig påklædt 
og syntes at snakke indbyrdes. 

Ausso pegede med sin „hånd“ og de 
(Ausso og Higdon) bevægede sig ind i tårnet 
og nåede via en elevator til et rum, hvor han 
befandt sig på en lille platform. Derefter kom 
der en „skærm“ ud fra væggen. Ausso be¬ 
fandt sig på den modsatte side af den. Skær¬ 
men var glasagtig og befandt sig foran Hig¬ 
don i ca. 3-4 minutter, hvorefter den igen 
gik tilbage i væggen. Ausso fortalte derefter 
Higdon, at han ikke var hvad de søgte, og 
at de ville bringe ham tilbage. De gik begge 
tilbage til elevatoren, der førte dem til hoved¬ 
døren. Øjensynlig behøvede Ausso blot at 
pege med sin „hånd“, hvorved de bevægede 
sig afsted uden anstrengelser. 

Umiddelbart herefter befandt Higdon sig 
atter i terningen sammen med Ausso, der 
havde Higdons bøsse i hånden; Ausso sagde, 
at den var et primitivt våben, men at han 
gerne ville have beholdt den. Dette var imid¬ 
lertid blevet ham forbudt, så han gav Higdon 
den tilbage. Derefter pegede Ausso på det 
længste håndtag og Higdon befandt sig plud¬ 
selig på en skråning! Han snublede over et 
løst klippestykke og faldt. I faldet slog han 
sin skulder, hals og sit hoved. 

På dette tidspunkt vidste Higdon ikke mere 
hvem han var og hvor han befandt sig. Han 
rejste sig op og gik forbi sin lastvogn, der 
holdt i et skovområde i nogle dybe hjulspor. 
Han fulgte hjulsporene ca. 1J4 km, vendte 

om og nåede tilbage til bilen og hørte så en 
kvindestemme. Da han var kommet lidt til 
sig selv anvendte han sin radio til at kalde 
efter hjælp. Han fortalte kvinden, at han var 
i vildrede og ikke vidste hvem han var, og 
hvor han var. 

Myndighederne blev underrettet og Hig- 
don blev fundet ved halvtolvtiden den pågæl¬ 
dende nat. Han var uklar, forvirret og havde 
svært ved at genkende sin kone. Eftersøg¬ 
ningsholdet havde store vanskeligheder med 
at få Higdons køretøj ud af området, og til 
sidst måtte det slæbes ud, da det ikke ved 
egen hjælp kunne køre i det barske terræn. 

Higdon blev bragt til Carbon Country 
Memorial Hospital i Rawlins ved halvtre¬ 
tiden om morgenen den 26. Foruden øm¬ 
heden i hoved, nakke og skulder var hans 
øjne meget blodskudte og løb hele tiden i 
vand. Han havde ingen appetit om lørdagen 
og hans kone måtte tvinge ham til at spise. 
Søndag morgen var han imidlertid glubende 
sulten, og klagede over morgenmåltidets rin¬ 
ge størrelse. 

Dette er i korte træk Higdons beretning 
for tidsrummet fra d. 25. oktober kl. 16.15, 
da han første gang fik øje på elsdyrene, indtil 
han kaldte efter hjælp på sin radio. Nogen 
underbyggelse for Higdons historie findes i 
eftersøgningsholdets beretning; de fortalte 
bl. a., at det ville have været umuligt for 
Higdon at køre sin bil ind hvor man havde 
fundet den. Ligeledes havde holdet observeret 
uidentificerede lys nær det område, hvor 
Higdon var blevet fundet. Det var før efter¬ 
søgningsholdet var begyndt at bevæge sig ud 
fra området, så deres køretøjers lys kunne 
ikke have været årsag til lysene. 

Kuglen fra Higdons gevær var voldsomt 
deformeret (se foto) og bestod kun af kob¬ 
berkappen, selve blykuglen manglede. Denne 
kappe blev undersøgt af dr. Walter Walker, 
APRO’s konsulent i metallurgi, men han 
kunne kun sige, at kuglen havde ramt noget 
yderst hårdt med meget stor kraft. Higdon 
påpegede, at denne type 7 mm kugle er så 
kraftig, at den uden besvær kan gå tværs 
igennem en almindelig telefonpæl. 

Den 2. november tilbragte bl. a. dr. R. Leo 



Foto af kuglen, som Higdon beskrev som den, 
han affyrede mod en elgtyr, men som fløj 
15-20 meter, hvorefter den blev „tværet ud“ 
og faldt til jorden. 


Sprinkle, APRO’s konsulent i psykologi, 4 ti¬ 
mer sammen med Higdon og udspurgte ham 
bl. a. under hypnose. Dr. Sprinkle var ikke 
helt tilfreds med de opnåede resultater og 
den 17. november var han atter sammen med 
Higdon og fik yderligere oplysninger. 

Under hypnosen fortalte Higdon bl. a., at 
før han blev bragt tilbage pegede Ausso på 
den lomme, hvori Higdon havde anbragt pil¬ 
lerne, og disse svævede op af lommen og svæ¬ 
vede i luften. Ausso havde kun 6 tænder - 3 
i overmunden og 3 i undermunden! Han 
havde fortalt, at på hans planet fandtes der 
ingen fisk, at han ikke kunne tåle solens strå¬ 
ler, men blev forbrændt af dem, samt at han 
var på opdagelse og ledte efter føde. Han for¬ 
talte yderligere, at de tog dyr med til avisfor¬ 
mål. Og mest mærkværdigt - da terningen 
lettede første gang, pegede Ausso på Hig¬ 
dons bil og den „forsvandt bare“! 

Som sin første foreløbige konklusion sagde 
dr. Sprinkle: „Skønt en observation gjort af 
kun ét vidne normalt er vanskelig at analy- 

sere, underbygger de indirekte beviser den 
forsøgsvise konklusion, at Carl Higdon oprig¬ 
tigt har rapporteret de begivenheder, som han 
har oplevet. Jeg håber, at der kan opnås yder¬ 
ligere vidnesbyrd fra andre personer, som kan 
underbygge den foreløbige redegørelse. 44 


Der tænkes foretaget en grundig undersø¬ 
gelse på det første observationssted i løbet af 
1975, og i det håb at kunne finde selve bly¬ 
kuglen, og at den måske kan give yderligere 
oplysninger. 

APRO-bulletin, marts 75 /Fl.A. 


Klassiker fra Argentina: 

De fantastiske hændelser i Trancas 


Af Dr. Oscar A. Galindez 
(Sammendrag af hans artikel) 

Tilfældet fra Trancas er måske en af de mest 
exceptionelle hændelser af alle i UFO-pro- 
blematikken. Ikke alene på grund af antallet 
og kvaliteten af vidnerne, men også på grund 
af fænomenets karakteristika og den store lig¬ 
hed med andre tilfælde af samme art. 

Fru Yolié del Valle Moreno de Colotti 
var interviewede person - er 32 år, gift med 
et kendt medlem af det argentinske forsvar 
og har to sønner. 

Ifølge hendes forklaring forløb hændelser¬ 
ne på følgende måde: 

Kl. 7 om aftenen den 21. oktober 1963 gik 
det private kraftværk på deres ejendom, 
„Santa Teresa* 4 , i stå. Værket er nødvendigt 
som energikilde, da huset ligger på et øde 
sted, hvor ingen bor indenfor en to kilome¬ 
ters omkreds, og der er tre kilometer til Tran¬ 
cas, en mindre by i provinseen Tucumån, Ar¬ 
gentina. De måtte hjælpe sig ud af nødsitua¬ 
tionen med stavlygter og stearinlys. 

På grund af det indtrufne uheld måtte de 
derfor gå i seng, efter at de havde spist om¬ 
kring klokken otte. Fru Yolié måtte dog blive 
oppe, da hun skulle give sin nyfødte flaske 
klokken 21.30. Hun havde sit soveværelse i 
bolig nr. 4 (se fig. 1) sammen med sin lille 
søn og søsteren Yolanda Moreno, 30 år og 
ugift. 

Omkring dette tidspunkt bankede tjeneste¬ 
pigen Dora Martina Guzmån (15 år) på dø¬ 


ren for at sige til hende, at hun var bange. 
Men hun sagde ikke, hvad hun var bange 
for, hvorfor Yolié mente, at grunden blot var 
stedets øde beliggenhed. 

Lidt efter kom pigen tlibage igen og sag¬ 
de nu, at hun så lys nede for enden af 
patio’en, og hun kunne ikke forstå, hvor de 
stammede fra. Hun forklarede, at hver gang 
hun gik ud af døren, så lyste omgivelserne 
voldsomt op i nogle sekunder. Der var ingen 



Figur 1: Forklaring til planen over ejendom¬ 
men „Santa Teresa cc . Vejen, Argentina 

løb . Yolié’s, Yolanda’s og Dora’s be¬ 

vægelser. 1. Opholdsrum. 2. Argentina’s rum. 
3. Forældrenes rum. 4. Yolié’s og Yolanda’s 
rum. 5. Køkken. 6. Bad. 7. Spisekammer (fa¬ 
debur). 8. Skur. 9. Hønsehus. 10. og 11. Na¬ 
boejendomme. 12. Jernbanelinjen. 13. Vej til 
Las Arcas. 

tegn på torden. Kun nogle spredte skyer. 
Yolié og Yolanda klædte sig på og gik til 
enden af patio’en, men de så intet. De ven¬ 
tede nogle minutter og gik så tilbage til bolig 
nr. 4. Ikke så snart havde de gjort det, før 
pigen, Dora Martina, kaldte højt på dem 
og sagde, at lysene var kommet igen. Søstrene 
gik ud for anden gang, men så heller ikke 
denne gang noget usædvanligt. Dora Martina 
var grebet af rædsel, og hun bad dem blive 
lidt, da lysene så ud, som om de viste sig gen¬ 
tagne gange med mellemrum. De begav sig 
så alle tre henimod den yderste venstre del 
af patio’en (sektor „A“ på tegning 1). Der 
så de, at der i retning af Belgrano-linjens jern¬ 
banespor - som lå ca. 150 meter fra huset - 
var to kraftige lyskegler, der var forenet gen¬ 
nem et langt skinnende rør på ca. 100 me¬ 
ters længde. (Genstandene „B“ og „C“ på 
samme tegning). Man så omridset af nogle 
silhuetter (ca. 40) på den lysende baggrund. 
De gik omkring i forskellige retninger, hvor¬ 
på de kom til at tænke på muligheden af, at 
det var en overhængende sabotage eller over¬ 
greb på jernbanenettet. Skyggerne med deres 
umiskendeligt menneskelige omrids og nor¬ 
male størrelse så ud til at bevæge sig i en 
eller anden retning, men Yolié mener, at de 
gjorde det inde i „røret" (fig. 2). Vegetatio¬ 
nen forhindrede dem i at se større detaljer, 
så de måtte lægge sig på knæ for at undgå, 
at træernes blade spærrede for synet. De blev 
enige om at gå nærmere til jerbanesporene 
for at undersøge det. 



Figur 2: Skitse , som viser det lysende fæno¬ 
men observeret fra sektor „A“ på ejendom¬ 
men. Skikkelserne havde menneskelignende 
omrids og bevægede sig i forskellige retninger. 


De to søstre gik tilbage til huset for at 
tage noget passende tøj på, da natten var 
meget kold. Mens Yolanda ledte efter en 
lygte og Dora en Colt 38, som hun har når 
hun er alene hjemme, listede Yolié gennem 
rum nr. 3, hvor hendes forældre sov. Hun 
gik videre til rum nr. 2, hvor hendes søster 
Argentina Moreno de Chavez sov (28 år og 
gift med en militærperson). 

Argentina blev nu grebet af nysgerrighed 
og gik ud af sit værelse og ud på verandaen 
sammen med hende. Hun gik hen til enden 
af verandaen for at se de formodede lys, som 
hendes søstre og pigen havde set. Pludselig 
råbte hun forbløffet, at der var flere besyn¬ 
derlige apparater tæt ved huset. Hun tabte 
fatningen og løb rædselsslagen om bag huset 
(se de punkterede linjer på tegning 1). 

De tre andre dristede sig til at gå ned imod 
jernbanen. Dora Martina gik bagved de to 
søstre. Det første som fangede deres opmærk¬ 
somhed var et svagt grønligt lys, som var i 
nærheden af indkørselslågen til ejendommen. 
De troede, det var en lastvogn som tilhørte 
hr. Huanca - en dagarbejder på ejendommen 
- så Dora Martina gik afsted for at lukke 
lågen op, så køretøjet kunne komme ind. 
Samtidig rettede Yolié sin lommelygte mod 
det grønne lys. Pludseligt lyste seks små vin¬ 
duer op i en besynderlig skiveformet masse 
som hang over stedet, kun 8 meter fra dem 
(genstand F på figur 1). 

Det var en genstand på 8 eller 10 meter 
i diameter, hvis overflade så metallisk ud, 
ligesom aluminium. Den havde nogle skjold¬ 
formede dækplader, der var sat sammen i led, 
og en kuppel foroven, også af metallisk ud¬ 
seende, men mørkere og uden armaturerne. 
Der var ikke nogen kendingstegn eller noget 
mærke på dets skrog. De små vinduer var 
rektangulære, ca. 70 gange 50 cm og udstrå¬ 
lede et kraftigt hvidt lys, som forhindrede, at 
man kunne se det indre af genstanden. Re¬ 
sten af overfladen kunne ikke skelnes, da en 
hvidlig tåge - som kom fra den allernederste 
del af genstanden - forhindrede, at man kun¬ 
ne se, hvad der var under de små vinduer. Fra 
kuplen og til den nederste kant af disse vin¬ 
duer var der ca. 2,50-3 meter, og fra den 

Figur 3: Genstanden „F“ fra Trancas. Fra 
undersiden af den strømmede en hvidlig gas, 
med kraftig, gennemtrængende lugt, ud . 


underste kant af disse og til jorden var der 
næppe 1,50 meter. Maskinen holdt sig let 
svævende, men den drejede ikke rundt. Den 
hvilede øjensynligt ikke på jorden (fig. 3). 

En slags spiral tændtes straks efter i det 
indre af genstanden og begyndte at dreje 
rundt, hvad man kunne se igennem vinduer¬ 
ne. Disse skiftede farver, langsomt efter hin¬ 
anden, hvad der fik dem til at se ud, som om 
de drejede rundt i retning modsat viserne på 
et ur. I begyndelsen kom indtrykket af denne 
bevægelse fra et rosafarvet eller rødligt lys, 
som cirkulerede fra det ene vindue til det 
andet. Denne proces gik først langsomt og 
derefter hurtigere, indtil hele periferien fik 
et orangefarvet skær. (Skillevæggene mellem 
de enkelte vinduer skiftede ikke stilling, så 
det var tydeligt, at det ikke var genstanden, 
der drejede, men en slags lysende ring eller 
spiral i dens indre.) En svag spinnende lyd 
ledsagede disse drejninger. Tågen begyndte at 
blive tyk og udsendte en gennemtrængende 
lugt som af svovl. 

De tre vidner mærkede sig disse enkelthe¬ 
der på mindre end 30 sekunder. Et uventet 
lysglimt som kom fra genstanden (de ved 
ikke fra hvilken del af den) bragte dem til¬ 
bage til virkeligheden, da det kastede dem til 
jorden med en voldsom kraft og omgav dem 
i ca. 2 meters omkreds. De rejste sig igen, og 
grebet af rædsel løb de op imod verandaen og 


kom ind i huset. Pigen havde lidt mest under 
virkningen af lysglimtet, da hun stod foran de 
to søstre, som kun mærkede en kraftig for¬ 
nemmelse af varme. Den følgende dag blev 
Dora Martina behandlet på hospitalet i Tran¬ 
cas mod forbrændinger af første og anden 
grad i ansigtet og på arme og ben. 

På jernbanelinjen tændtes samtidig tre an¬ 
dre lyskilder (genstandene „A“, „D“ og „E“ 
på fig. 1), hvormed der så i alt var seks 
ukendte genstande. Mellem genstandene som 
var længst borte („A“ og ,,E“) var der en 
afstand på henved 400 meter. 

BESKRIVELSE AF LYSSTRÅLERNE 

Da Yolié opdagede, at der fra genstanden 
„D“ begyndte at fremkomme to kompakte 
lysstråler, gik hun påny ud af døren til rum 
nr. 4 og gik frem i retning af den yderste 
højre ende af huset (sektor „B u på fig. 1). 
Strålerne søgte direkte i retning af et skur 
med halvtag, der lå omkring 50 meter fra 
boligen, og i hvilket de havde en traktor 
stående (nr. 8 på samme tegning). Det tog 
strålerne nogle minutter at tilbagelægge de 
200 meter, som var afstanden mellem vejen 
og skuret, og så standsede de 2 meter fra det¬ 
te. At se dem skride fremad med deres 3 me¬ 
ter i diameter var et ubeskriveligt skue. De 
rørte ikke jorden i hele deres længde: de for¬ 
blev i en afstand af ca. 10 cm fra jorden. De 
var perfekt cylindriske, uden skygger noget 
sted. De afgav ikke damp, og de udsendte 
ikke nogen lyd. De blev stående foran skuret 
i ca. 30 minutter. (Den følgende dag fandt 
man, at oliepletterne, som dækkede visse dele 
af køretøjet, var forsvundet, som om det hav¬ 
de været underkastet en omhyggelig afvask- 
ning.) 

Rent instinktivt stak Yolié det halve af sin 
højre arm ind gennem „væggen“ på et af 
disse „rør“ fra genstanden „D“. Indtil dette 
øjeblik havde hun snakket om muligheden af, 
at det var en vandstråle sammenholdt af en 
eller anden ukendt mekanisme. (Det var 
strålernes bemærkelsesværdige gennemsigtig¬ 
hed, der fik hende til at spekulere på det.) 

Men hendes arm blev overhovedet ikke 
fugtig. Under kontakten med lyset - eller 

hvad det nu kunne være - fik hun lejlighed 
til at bemærke en kraftig følelse af varme, 
som dog ikke fremkaldte nogen som helst ef¬ 
fekt på huden. Det var noget umaterielt, og 
der kom ikke nogen som helst forandring som 
følge af hendes handling. 

Frygten for det ukendte fik dog Yolié til 
at løbe tilbage til huset igen. 

Fra vinduerne i rummene 2, 3 og 4 kunne 
det ses, hvorledes der fra de andre genstande 
udgik lysende stråler, som langsomt vandrede 
frem imod husets omgivelser. De var meget 
hvide og af fuldendt cylindrisk form. Lyset 
fra dem spredte sig ikke. De lignede rør på 
ca. 3 meter i diameter, som udgik parallelt 
to og to fra hver genstand. Genstand nr. „F“ 
udsendte dog kun ét rør. Enderne af dem var 
skarpt afgrænsede. (Det „rør“, som forenede 
genstandene „B“ og „C“, var forsvundet, og 
ligeledes de menneskelignende figurer). 

Fra genstanden „E“ så de, at der steg to 
stråler frem, som langsomt nærmede sig et 
hønsehus med 400 høner, som lå længere mod 
syd, bag skuret (se nr. 9 på fig. 1). De stand¬ 
sede i en kort afstand fra hønseriet og blev 
der i flere minutter. 

Inde i huset var temperaturen steget til 
omkring 40 graders C. (Før fænomenerne vi¬ 
ste sig, viste termometret kun 16 grader). De 
tre børn svedte, så deres tøj blev vådt, men 
vågnede ikke. Inde i huset var omgivelserne 
oplyst som om dagen. Fru Yolié kunne ikke 
forklare, hvor lyset kom igennem. Ingen af 
vidnerne lagde mærke til, om strålerne gik 
igennem væggene, men Yoli’ lod os vide, at 
det måske var grunden til lyset indvendigt, 
selv om hun ikke rent ud turde bekræfte det. 

(Franskmanden Jean Goupil forklarer i sin 
teori om det kanaliserede magnetfelt, at de 
beskrevne „rør“ teoretisk kan være toroida- 
le (cylindriske) udladninger i feltet. Vægge af 
træ eller sten udgør ingen hindring for et 
magnetfelt. Ifølge hans vurdering kan lys¬ 
bundtet fra den toroidale udladning gendan¬ 
nes på den anden side af væggen, hvorved det 
giver den forbløffende lighed med et lys, som 
går lige igennem et fast legeme. 

Ligeledes må temperaturen nødvendigvis 
stige inde i huset, idet man må tage i betragt¬ 


ning, at der afgives en ikke ringe mængde 
energi.*) 

Lidt efter sendte genstanden „F“ det kom¬ 
pakte lysbundt i retning mod syd, henimod 
Villa de Trancas. Det strakte sig langsomt 



Figur 4: Fru Yolié del Valle Moreno de Co - 
lotti, et af vidnerne til begivenhederne 
i Trancas. 


fremad, og efter 10 eller 15 minutters forløb 
så det ud til at have nået udkanten af byen. 
Derpå hævede lyset sig og foretog en drejning 
på 180 grader og blev stående stille med ret¬ 
ning mod nord. Senere trak det sig langsomt 
tilbage og forsvandt til sidst atter ind i gen¬ 
standen „F“, som begyndte at tage retning 
imod jernbanesporet. Dér forenede de øvrige 
genstande sig med den, hvorpå alle tog ret¬ 
ning imod øst, i lav højde, henimod bjerg¬ 
ryggen Sierra de Medina. Der var nu gået 
40 eller 45 minutter fra den første observa- 


*) Goupil, J.: „L’Hypothese du champ magnetique 
canalisé“. Phén Spat., nr. 12, juni 1967, side 24. 

tion. Horisonten farvedes med orangegule lys 
i mere end en halv time. 

INTERESSANTE DETALJER 

a) Da genstandene var forsvundet, løb hele 
familien Moreno ud i haven, hvor dampen 
fra genstanden „F“ stadig hang i luften. Den 
var meget tyk. En kraftig lugt af svovl flød 
over stedet. Først 4 timer efter forsvandt rø¬ 
gen. 

b) Neden under det sted hvor genstanden 
„F“ svævede og inden for en cirkel på 8 å 10 
meter i diameter fandtes utallige hvide små- 
kugler på 1 cm i diameter. Den følgende dag 
fandt de nogle lignende kugler på jernbane¬ 
linjen, men ikke i en så stor mængde som i 
haven. Når man trykkede let på dem faldt 
de sammen. 


Chefen for det kemiske laboratorium ved 
Universitetet i Tucumån, Walter Gonzalo 
Tell, gik i gang med at foretage en analyse. 
Denne viste et indhold af kalciumkarbonat, 
96,48 pct., og kaliumkarbonat, 3,51 pct. 

c) Hundene på ejendommen, som var kendt 
for deres dristighed, gøede ikke et eneste øje¬ 
blik. De gøede heller ikke, efter at genstande¬ 
ne var forsvundet. De forekom sløve eller som 
om de sov. Det samme gjaldt hønsene. 

d) Ærteblomsterne som var plantet på det 
sted hvor kuglerne lå, tørrede ud nogle dage 
efter. Med årene og med brug af kunstgød¬ 
ning fik man områdets vækst i gang igen, 
men den fik ikke samme kraft som tidligere. 

OVNIS, Argentina, nov.-dec. 1974 

/E.Ka. 


Rumfarts-notitser: 


ECHO - 1: NASA’s første, simple kommuni¬ 
kationssatellit ECHO-1 sendtes i bane om 
Jorden fra Cape Canaveral for omkring 15 
år siden, nemlig d. 12. august 1960 - sendt 
op indeni en 66 cm magnesiumkugle, anbragt 
på spidsen af en Delta raket. I ca. 600 km’s 
højde sprængtes denne beholder, og den skin¬ 
nende 30 m store ballon pustedes op ved 
hjælp af kemikalier og solvarme. ECHO-1 
bevægede sig rundt om Jorden i løbet af 2 
timer og fungerede som radioreflektor, idet 
signaler fra en radiostation på Jorden blev 
sendt op mod den, reflekteredes og blev op¬ 
fanget af en anden jordstation. Satellittens 
første transmission var en tale af den davæ¬ 
rende præsident Eisenhower. 

ECHO’s levetid var beregnet til 1 år, men 
den fungerede i næsten 8 år og nåede at til¬ 
bagelægge mere end 1,5 milliarder km. 
ECHO-1 brændte op i atmosfæren over Syd¬ 
amerikas vestkyst d. 23. juni 1968. Den 25. 


januar 1964 opsendtes ECHO-2 og den 10. 
juli 1962 var den første, aktive kommunika¬ 
tionssatellit Teistar-1 blevet opsendt. Telstar- 
1 rummede signalforstærkere, drevet af sol¬ 
energi. (NN 75-217). 

KOSMISKE STRÅLER: Videnskabsmænd 
har i mange år funderet over kilden til den 
kosmiske stråling, en stråling der blev påvist 
omkring århundredskiftet. I de første år tro¬ 
ede man, at de kosmiske stråler var gamma¬ 
stråler, en kraftig, gennemtrængende form for 
elektromagnetisk stråling. I 1920’erne opda¬ 
gede man, at de kosmiske stråler påvirkedes 
af Jordens magnetfelt, og derfor måtte være 
ladede partikler fra verdensrummet. 

En videnskabsmand fra NASA, dr. Floyd 
W. Stecker, mener nu at have fundet ud af 
hvorfra de kosmiske stråler kommer. På 
grundlag af bl. a. målinger fra NASA’s lille 
astronomiske satellit SAS-B, der har „over- 

våget“ områder af vor galaxe siden 1972, har 
han kunnet vise, at kilden til den kosmiske 
stråling øjensynlig er supernovaer (eksplode¬ 
rende stjerner) i vor egen galaxe. (NN 75- 
211 ). 

COS-B: Europas første observations-satellit, 
beregnet til undersøgelse af gamma-stråling i 
verdensrummet, opsendtes d. 6. august 1975 
fra NASA’s Goddard Space Flight Center i 
Greenbelt. Opsendelsen skete for den euro¬ 
pæiske rumfartsorganisation ESA. 

En Delta 2913 raket placerede den 275 kg 
tunge satellit Cosmic B eller COS-B i en el¬ 
liptisk bane om Jorden, så største og mindste 
afstand til Jorden blev henholdsvis 100.000 
og 350 km. Hovedkontrolcentret for denne 
satellit bliver ESA kontrolcentret i Darm- 
stadt i Vesttyskland. (NN 75-214). 

URANUS 1979: NASA har bedt videnskabs- 
mænd om forslag til eksperimenter i forbin¬ 
delse med en satellitafsendelse til planeten 
Uranus i 1979. 

Der tænkes anvendt en sonde af Mariner¬ 
typen, som skal flyve forbi Jupiter og derefter 
fortsætte til Uranus. Denne tur vil give men¬ 
nesket dets første nærmere kig på denne fjer¬ 
ne, store planet - en enorm kugle af giftige 
gasser og en af de mest mærkværdige planeter 
i vort solsystem. Sonden skal efter planen op- 
sendes i november 1979, skal passere Jupiter 
i april 1981 og skal herunder foretage et nær¬ 
mere kig på Jupiters planet-store måner, og 
endelig vil sonden så nå frem til Uranus midt 
i 1985 og måske passere denne planet i kun 
24.000 km’s afstand. Om man vil kunne nå 
endnu længere ud på denne tur vil afhænge 
af sondens tilstand efter at have tilbagelagt 
de knap 3 milliarder km ud til Uranus. (NN 
75-127). 

MÅNE-TEORIER: Er Månen et stykke af 
vor jord, som blev revet væk for omkring 4,5 
milliarder år siden, da vor planet dannedes? 

Dr. John A. O’Keefe fra NASA’s Goddard 
Space Flight Center og nobelpristageren pro¬ 
fessor Harold C. Urey fra University of Cali- 
fornia mener, at denne teori alvorligt bør 


overvejes. De bygger denne stillingtagen på 
data, der hovedsagelig er opnået i forbindelse 
med Apolio måneturene og fra tidligere, ube¬ 
mandede måneflyvninger. 

O’Keefe og Urey har fundet kemisk bevis 
for, at Månens klipper engang har været en 
del af en masse, der indeholdt en betragtelig 
mængde smeltet jern. Månens kerne af smel¬ 
tet metal - hvis den har en sådan - udgør 
højst 1 pct. af Månens volumen, svarende til 
750 km i diameter mod Månens totaldiame¬ 
ter på 3500 km. Sammenlignet hermed har 
Jordens flydende metalkerne en diameter på 
6400 km mod Jordens totaldiameter på 
13.800 km. 

Ifølge O’Keefe og Urey understøtter den 
større andel af smeltet metal i Jorden teorien 
om Månen som værende en tidligere del af 
Jorden. Metalfordelingen i klipperne på Jor¬ 
den og Månen samt andre måleresultater har 
gjort de to videnskabsmænd til talsmænd for, 
at denne teori undersøges nærmere. (NN 75- 
171). 

NIMBUS 6: NASA’s meteorologiske forsk¬ 
ningssatellit Nimbus-6, der opsendtes i cirku¬ 
lær, polær bane den 12. juni i år, har vist sig 
at fungere yderst tilfredsstillende. 

Nimbus-6 rummer det mest avancerede 
udstyr man råder over indenfor meteorolo¬ 
gien og skal hjælpe til at udvikle globale vejr¬ 
modeller til forudsigelse af vejret for lang¬ 
tidsprognoser. Satellitten vejer 827 kg. 

STERILISATION AF MARS-SONDER: 
Den første af de to Viking sonder, der skal 
sendes til Mars (og er på vej mod Mars me¬ 
dens dette skrives!) slap helskindet gennem 
en større sterilisations-proces. Sonden blev 
steriliseret ved 112 G° i 20 timer og efterføl¬ 
gende check af sondens ædlere dele viste, at 
alt havde holdt til den hårde behandling. 

Proceduren skal sikre, at Vikingsonderne 
ikke medbringer jordiske kim til Mars, hvor 
disse ved senere undersøgelser for liv på den¬ 
ne planet kunne give falske tegn på Mars-liv. 
(Viking-projektet vil blive nærmere omtalt 
i en artikel i næste nummer af UFO-NYT.) 
(NN 75-181). /Fl. Ahrenkiel 

Har hørt lyden af universets skabelse 


London (UPI) - Radioteleskoper har op¬ 
snappet lyden af den eksplosion, som resul¬ 
terede i skabelsen af universet. Denne med¬ 
delelse blev i går fremsat af Sir Bernard Lo- 
vell for The British Association for the Ad- 
vancement Science. (Den britiske sammen¬ 
slutning til videnskabens fremme). 

Sir Bernard fortalte, at meget følsomme 
instrumenter har opfanget, hvad man mener 
er lyden af de rystelser, der opstod, da en ild¬ 
kugle for 10 milliarder år siden startede sin 
ufattelige udvidelse. 


I sin tale sagde han, at livet på Jorden 
blev grundlagt allerede i udvidelsens første 
sekund. 

Sir Bernard, som er leder af det store 
Jodrell Bank Radio Teleskop, sagde, at det 
er hans overbevisning, at skabelsesteorien om, 
at universet altid har eksisteret i den form, 
det har nu, er blevet modbevist af teorien om 
’det store brag’ fra eksplosionen af en enorm 
substans, hvis fragmenter er det, vi nu lever 
på og ser på himlen. 

(Politiken 28-8-75). 


Naturkatastrofe i verdensrummet 


Et eller andet sted langt ude i det ydre rum 
er der sket en naturkatastrofe, der producerer 
35.000 gange så megen energi som vor sol. 

Astronomer i Europa, Amerika og Austra¬ 
lien har rettet deres radioantenner og tele¬ 
skoper mod den pludselig opståede energi¬ 
kilde for at finde ud af årsagen til fænomenet 
og dets afstand fra Jorden. 

Det eneste, man hidtil med sikkerhed har 
kunnet fastslå, er, at den udsender røntgen¬ 
stråler, hvis intensitet i de seneste dage er 
blevet fem gange større end nogen anden 
energiform, man hidtil har fundet i universet. 

De første svage udstrålinger blev registreret 
den 3. august af den britiske videnskabelige 
satellit „Ariel-5“ under en rutineundersøgelse 
af himmelfænomener. Begejstrede viden- 
skabsmænd fulgte udviklingen af strålings¬ 
intensiteten, indtil den begyndte at svækkes 
igen efter at have nået en styrke, svarende 
til 35.000 gange Solens energi. 

Alverdens astronomer er blevet opfordret 
til at deltage i jagten på kilden til fænomenet, 
der har fået betegnelsen „A0621 minus 0“, 
og eventuelt få det i kikkerten. 

Strålingen udgør ingen fare for livet på 
Jorden på grund af kildens enorme afstand, 
men signalerne er så kraftige, at de generer 
kortbølgeradiotransmissionerne en smule. 

Alle anstrengelser koncentreres nu om at 
få fastslået den mystiske strålingskildes af¬ 
stand fra Jorden, da en sådan oplysning vil 
kunne afsløre mange af dens hemmeligheder. 


Hvis afstanden er kendt, kan datamater 
beregne kildens egentlige strålingsintensitet og 
størrelse - og give videnskaben oplysninger 
om dens art og natur. 

Professor Kenneth Pound, der er direktør 
for røntgenstråleastronomien ved Leicester 
universitet mener, at der er tale om en døen¬ 
de stjernes sidste krampetrækninger. 

- En stjerne dør - bryder sammen - når 
alt dens indre brændstof er opbrugt. Dens 
struktur falder sammen og presses af tyngde¬ 
kraften mod centrum, hvorved de sidste rester 
af energi frigøres, siger Pound. I nogle tilfæl¬ 
de suger tyngdekraften i en døende stjerne 
støv og luftarter fra omgivelserne til sig og 
opvarmer det til millioner af grader, hvorved 
der opstår røntgenstråler under en proces, der 
kaldes det binære system. 

- Vi står formentlig over for et sådant bi¬ 
nært system, men spørgsmålet er, hvad det er 
for en stjerne, der er ved at gå sin under¬ 
gang i møde. 

- Hvis det viser sig, at stjernen kun befin¬ 
der sig nogle ganske få hundrede lysår fra vor 
mælkevej, kan det dreje sig om en såkaldt 
„hvid dværg“ - en stjerne, der langsomt 
skrumper ind, så den får samme størrelse som 
Jorden - og hvis masse bliver så kompakt, at 
en skefuld af dens stof vejer 100 ton, siger 
Pound. 

— Hvis processen fortsætter, og stjernen 
skrumper ind til en diameter af kun 16 km, 
vil stoffets vægtfylde vokse så enormt, at en 


206 UFO-NYT 5-75 



knappenålstort stykke af dens stof vil veje 
millioner af ton. 

- Hvis den befinder sig længere borte, 
f. eks. i en afstand af 1000 lysår fra Jorden 
eller mere, kan der være tale om et „sort hul“, 
siger professor Pound. Det betyder, at den er 


UFO-75 

Som det sikkert vil være de fleste læsere af 
UFO-NYT bekendt, afholdtes arrangementet 
„UFO 75“ i tiden 19. til 25. juli 1975. UFO¬ 
NYT, UFO-Aspekt og UFO-Kontakt var 
alle så venlige at sætte en annonce i deres 
blade om „UFO 75“, og det har vel nok bi¬ 
draget til, at vi kunne få så mange menne¬ 
sker samlet i Thisted. 

Siden 1966 har der været afholdt de så¬ 
kaldte UFO-campings, hvis grundidé fra 
starten var, at UFO-interesserede kunne mø¬ 
des under frie former (på camping-plads) 
for at diskutere deres fælles interesse. Arran¬ 
gementerne ligger traditionelt i den sidste hele 
uge af juli. 

Da Willy Wegner og jeg skulle til at plan¬ 
lægge vort arrangement i Thisted, var vi 
enige om, at flere ting skulle ændres. Det var 
ganske vist UFO-camping-traditionen, vi 
havde taget op, men en grundig revision var 
nødvendig. Det stod først og fremmest klart, 
at arrangementet udelukkende skulle behand¬ 
le UFO-emner og ikke som tidligere år både 
parapsykologi, fodterapi, astrologi og mange 
andre emner. UFO-sagen er - som de fleste 
vel har opdaget - et så stort område, at hvis 
man begynder at tage „grænsetilfældene“ 
med, ender det ofte i kaos. At vi kaldte vores 
arrangement for „UFO 75“, skyldtes frygten 
for at blive forbundet med de tidligere UFO- 
campings med mere eller mindre psykisk ind¬ 
hold. 

Jeg vil ikke trætte læserne med en oprems¬ 


sammenskrumpet gennem neutron-stjerne 
stadiet, og at den for stedse vil fortsætte med 
at skrumpe ind under indflydelse af sit eget 
tyngdefelt - og så begynder fænomenerne at 
blive helt uforklarlige. 

(Lolland-Falsters Folketidende, 28.8.75). 


ning af programmet. Det fremkom nemlig i 
UFO-NYT nr. 1/1975. Derimod vil jeg pluk¬ 
ke de mest interessante foredrag ud og knytte 
nogle kommentarer dertil. Karl Hansen talte 
om „Fup i UFO-sagen“, og det gjorde han 
godt! Han skelnede i første omgang mellem 
bevidst og ubevidst fup og pointerede, at 
mange af os fupper ubevidst, når vi stiller 
ledende spørgsmål, f. eks. ved rapport-optag¬ 
ning. Desværre blev foredraget på „UFO 75“ 
det sidste UFO-foredrag, Karl Hansen hol¬ 
der, idet han for fremtiden vil hellige sig an¬ 
dre emner. 

Peter Alf Hansen udtalte sig om kuglelyns¬ 
fænomenet i forbindelse med UFO’er. Og det 
gjorde han så eftertrykkeligt, at man i mange 
dage efter foredraget kunne læse i dagbla¬ 
dene, at 90 pct. af alle UFO-observationer 
drejede sig om kuglelyn! Det var vel nok en 
lækkerbidsken for pressen! Endelig er sagen 
opklaret/afsløret. Det er kuglelyn altsammen! 
Flemming Ahrenkiel, der selv holdt foredrag 
om fremdriftsteorier (se UFO-NYT nr. 
6/1973 og 1-2/1974), var absolut ikke enig 
med PAH, ligesom de fleste tilhørere studsede 
over PAH’s overdimensionering af kuglelyns¬ 
fænomenets betydning for UFO-rapporterne. 

Arrangementet blev en succes, også økono¬ 
misk. Et klækkeligt overskud blev videregivet 
til næste års arrangement, der efter al sand¬ 
synlighed skal afholdes på Treldenæs (hvor 
UFO-camping 1971 afholdtes). Arrangørerne 
bliver Bent Eriksen, leder af Fredericia UFO- 
gruppe, og Per Borgaard, journalist med 
UFO som speciale. 

Sondringen mellem „UFO 75“ og UFO- 

camping 1975 er et spørgsmål om ens opfat- glæder sig allerede til næste års arrangement 
telse af, hvad UFO-problemet dækker. Men på Trellenæs. 

én ting er sikker: Mange UFO-interesserede Torsten Dam-Jensen 


Hvad har TV dog mod UFO'er? 

Af Kurt Sørensen 


I Danmarks Radio mener man øjensynlig, at 
danskerne ikke har godt af TV-udsendelser 
om såkaldte UFO’er, d.v.s. rumskibe af ikke- 
jordisk oprindelse. Man har således afvist at 
bringe et Dick Cavett-show om emnet, med 
den gennemskuelige begrundelse, at det var 
for lokalt amerikansk præget. Hvornår et 
Dick Cavett-show eller for den sags skyld et 
hvilket som helst andet TV-program er „for 
lokalt“ er ikke godt at vide, men naturligvis 
vil der forekomme amerikanere i amerikanske 
programmer. Omvendt må man sige, at 
UFO’er er et temmelig internationalt anlig¬ 
gende. 

HELT HEN I VEJRET 

TV-ledelsens bekymring for, at nævnte Dick 
Cavett-program ikke skulle kunne tiltrække 
et rimeligt antal seeres interesse, er helt hen 
i vejret. Det er emnet, der anses for fordækt. 
Vore nabolandes radiofonier bringer jævnligt 
UFO-udsendelser, og den franske Radio 
France-Inter udsendte i februar og marts 
sidste år ikke færre end 39 programmer, kul¬ 
minerende med den franske forsvarsminister 
Bourrets meget åbenhjertige udtalelser. 

IKKE NOK FOR TV 

I den udsendelse, vi ikke må se i TV, havde 
Dick Cavett inviteret nogle iagttagere af 
UFO’er i studiet sammen med et par eksper¬ 
ter. Det drejede sig om en helikopterpilot, en 
astronaut og brigadegeneral, en forfatter samt 
to astronomer, som i årtier har været tilknyt¬ 
tet det amerikanske luftvåbens UFO-kommis- 
sioner. Her skulle således være samlet højt 
kvalificeret sagkundskab under kyndig jour¬ 
nalistisk ledelse. Men det er ikke nok for TV. 

GOLDWATER 

Er det kun i udlandet, folk interesserer sig 


for, at der formentlig eksisterer civilisationer 
andre steder i verdensrummet, som landsæt¬ 
ter astronauter på vor egen klode? En anden 
amerikansk general end ovennævnte, nemlig 
flyvergeneralen Barry Goldwater, tidligere 
præsidentkandidat og nuværende leder af det 
republikanske parti, er nylig indtrådt i be¬ 
styrelsen for en „lokal amerikansk“ UFO- 
organisation, men også herhjemme er flyve¬ 
våbnets officerer stærkt repræsenteret i til¬ 
svarende danske organisationer. 

For tiden turnerer en UFO-udstilling 
rundt på en række biblioteker, og her kan 
folk naturligvis se og læse om emnet, hvad 
de vil. I det kære fjernsyn er der tusind und¬ 
skyldninger for ikke at beskæftige sig med 
det. 


BT, 17. feb. 1975. 


Kommentar: 

Bibliotekar Kurt Sørensen har flere gange 
skrevet i aviserne — desværre undertiden med 
udtalelser, der efter vor opfattelse ikke har 
gavnet UFO-sagen. Men så fortjener han da 
til gengæld også tak for dette indlæg, der er 
uden de store løbske fantasier. Dog synes vi 
godt, at Kurt Sørensen kunne have indflettet 
noget om SUFOI og/eller UFO-NYT, der 
formentlig har været kilden til hans oplysnin¬ 
ger om Dick Cavett-show 3 et, (forhenværen¬ 
de) forsvarsminister Bourret og Barry Gold- 
waters indtræden i NICAP. Der er et par 
„smuttere cc imellem, f. eks. den med de „to 
astronomer, som i årtier . . .“. Det er kun dr. 
Hynek, der har været konsulent for det ame¬ 
rikanske luftvåben. Men, i alt fald tak for en 
nøgtern artikel i en avis med mange læsere. 

red. 

UFO-foredrag 

i Århus 

Kom til stort offentligt foredrag - med spændende lysbilleder - i Århus 

fredag den 10. oktober kl. 20.00 
Århus Kongreshal, Amaliegade 

- men kom venligst i god tid, for der bliver sikkert trængsel! 

Helt „dugfriske 1 * nyheder om danske observationer 
- hvordan arbejder SUFOI - spørgsmål og svar m. m. 

Fortæl venner og bekendte om arrangementet - og mød selv (talstærkt) op! 

Entré kr. 10- MEDLEMSPRIS kr. 7- (1 UFO-NYT abonnent + 

1 ledsager: kr. 7- + kr. 7,-) 

SKANDINAVISK UFO INFORMATION - SUFOI 


Sven Magnusson: 

„Flygande tefat” 

vad soger vetenskapen? 

For den som soker en saklig, spånnande och informa¬ 
tiv redogorelse for UFO-problemet år denna bok en 
ytterst vårdefull orientering. 

ZINDERMANS FORLAG 

Box 310 - S-401 25 Goteborg 
Sverige 

Pris sv. kr. 45- 

Ny 

Dåniken-film 

I USA er Erich von Dånikens film „Fortids gåder - 
fremtids virkelighed" blevet en fantastisk succes på 
TV-stationerne. Herhjemme blev denne interessante 
film vist i en del biografer for et par år siden, skaffet 
hertil af Strubes Forlag og Obel Film i Thisted. 

I det tyske tidsskrift „ESOTERA", maj 1975, skriver 
von Dånikens ven, den østrigske forfatter Peter Kras- 
sa, at der siden april har arbejdet et kamerahold 
(produktion: Baron von Hirschberg) i Bolivia såvel 
som i Huntsville, Alabama, USA (hos NASA) for at 
fæstne nye Erich von Dåniken-teorier på celluloid¬ 
strimlen. 

Denne gang er bestseller-forfatteren selv med. Ikke 
blot har han selv været medarbejder ved manuskrip¬ 
tet, men han skal også være med foran kameraet. 
Der filmes en hel del af de steder, der nævnes i von 
Dånikens sidste 3 bøger. 

Den foreløbige arbejdstitel på filmen bliver „Phåno- 
mene, die die Welt erregen". Udover Erich von Då- 
niken medvirker desuden den forhenværende NASA- 
ingeniør Josef Blumrich, der har skrevet en bog om 
sine beregninger over profeten Esechiels „rumskibs¬ 
syner". Denne bog udkom for et par år siden med 
titlen: „The Spaceships of Ezekiel" (Bantam Y 8378). 


OH 


